
n puţine locuri din ţara noastră apare atît de limpede 
ca în zona Avrigului adevărul că portul popular al unei 
anumite regiuni reflectă modul de viaţă al oamenilor, 
în această parte de apus a Ţării Oltului, condiţiile istorice, mai ales 
cele economice şi sociale, au avut un rol hotărît în determinarea unui 
port caracteristic, ca şi în întreaga lui evoluţie din cele mai vechi timpuri 
pînă în zilele noastre. 

Lucrarea de faţă, izvorîtă în primul rînd din cercetări directe întrei 
prinse în fiecare localitate, cu observarea atentă a pieselor de port, între B 
gită cu fotografii, alese din cîteva sute, şi cu desene, se bazează şi pe o serie 
de documente şi lucrări grafice inedite din sec. XVIII şi XIX. Jn numeroase 
cazuri neiau fost de folos relatările şi datele ce ne B au fost puse la îndemînă 
de unii profesori şi învăţători din aceste localităţi, dintre care nu putem 
să nu pomenim măcar o parte, cum ar fi cei din Avrig (Iacob şi Elena 
Chialda, Maria Bucşia, Maria Lăzăroaie, Ioan şi Maria Dancu, Gheorghe 
Matei, V. Răduţiu), din Sebeşul de Sus (A. Mihalache şi I. Nistor), din 
Porceşti (Pantelimon Contora), din Racoviţa (Ionica Popescu), din Po^ 
rumbacul de Jos (I. Nistor şi Gh. Nistor), din Porumbacul de Sus 
(Nicodim Anghelea şi Irimie Paloşan) şi din Sărata (Victoria Marcu). 

Alături de portul celorlalte zone din Ţara Oltului (zona Făgăraşului 
şi zona Perşanilor, de la Şercaia la Mateiaş, fiecare constituind un alt 
«Caiet de artă popularăp), prezentarea portului din zona Avrigului între B 
geşte imaginea despre varietatea şi bogăţia acestui gen al creaţiei populare 
în cadrul unei întregi regiuni, cuprinsă între Olt şi Carpaţi, în sudul Tran B 
'silvaniei. 

DESPRE ZONA AVRIGULUI (AŞEZAREA ŞI SATELE, MOMENTE ISTORICE, 
DETERMINĂRI ECONOMICO-SOCIALE, RELAŢII ŞI INFLUENŢE) 


Atît prin aşezarea ei, cît şi prin complexul de condiţii ce au deter. 
minat viaţa comună a oamenilor de aici, zona Avrigului s-a conturat încă 
în feudalism ca o unitate cu caracteristici proprii ce s-au precizat treptat. 
Tocmai această structurare în timp trebuie cunoscută în ceea ce are ea 
esenţial, pentru a înţelege valoarea practică, socială şi artistică a portului 
local. 

închisă şi ea — ca şi zona Făgăraşului — între Olt şi Carpaţi, brăzdată 
de rîuri scurte ce se grăbesc parcă să sporească apele tumultuoase ale 
marelui rîu, careţi pregăteşte aici puterile ca să dea asalt munţilor şi 
să răzbească prin trecătoarea de la Turnu Roşu în altă ţară (aceea a 
Loviştei), zona Avrigului stă sub oblăduirea unui străjer preistoric, a 
muntelui Suru. 

Tocmai în locul unde Oltul începe să facă un unghi drept şi coteşte 
spre sud, e aşezat Avrigul, grupînd în jurul lui o seamă de sate, care 
privesc zbaterea apelor hotărîte să spargă lanţul Carpaţilor, dar cată în 
acelaşi timp spre munţii Sibiului şi lumea din cuprinsul lor. De aici, dinspre 
Sibiu, istoria aduce Avrigului şi satelor din jur condiţii speciale ce se răs- 
frîng în zeci şi sute de ani pe trunchiul vechi al Ţării Oltului întregi şi 
poate şi asupra unor regiuni mai întinse. 

Venind dinspre Făgăraş către Ayrig, îndată după Arpaş, observi 
începutul unei schimbări de peisaj. Terenul pare mai frămîntat. Pe şesul 
dinspre Olt şi munte apar un fel de muşuroaie uriaşe lîngă care stau tupi- 
late satele, păstrînd linia rîurilor, Sînt grupate aici: Sărata, Porumbacul 
de Sus şi Porumbacul de Jos, Avrigul, Racoviţa, Sebeşul de Sus şi Sebeşul 
de Jos şi — ultimul pe malul stîng al Oltului — Porceştii. Mai distanţate 
decît în zona Făgăraşului, dar în schimb mai mari, toate aceste sate prezintă 
chiar de la prima vedere o înfăţişare nouă. Casele de lemn sînt o raritate. 
Clădite din piatră şi din cărămidă, sînt aşezate una lîngă alta pe rîu ori 
de*a lungul şoselei, sau şi pe rîu şi pe şosea, formînd o cruce (ca la Porum¬ 
bacul de Jos, unde satul e împărţit de şosea în Suseni şi Joseni). Luminate 
noaptea electric, unele (Avrigul şi Porceştii) par mici orăşele; Avrigul cu 
cei peste patru mii de locuitori ai săi chiar ar putea să fie. 

Lupta omului cu natura s-a dat şi aici din cele mai vechi timpuri, 
pecetea strădaniei lui întipărindu-se în felul cum e lucrat pămîntul pînă 
în malul apelor Oltului, în felul în care fiece potecă a muntelui arată 
locul pe unde coboară din vîrfuri mii de copaci spre joagăre, cît şi în chipul 

6 


www.digibuc.ro 


1. Flăcăi şi fete din Racoviţa la sapă , pe şesul Oltului 


în care apa rîurilor a fost strunită să mîne piuele, vîltorile, morile, ulei- 
niţele, daracele ş.a.m.d. Toate aceste instalaţii, ce se numărau cu zecile, 
deservesc — iar cele de tip arhaic, mai cu seamă, deserveau — satele de 
dincolo de Olt (Colun, Glîmboaca, Săcădate, Bradu, Boiţa, Tălmăcel) 
ce se înşiră ca nişte mărgele lîngă firul apei şi constituie punţi vii cu 
a lumea Ardealului». « Satele fără ţară », aşa numite de popor din veacuri, 
sînt tocmai acestea, făcînd legătura cu Valea Hîrtibaciului şi regiunea 
Tîrnavelor. 

Această aşezare a zonei Avrigului explică în parte şi specificul portului, 
In a cărui dezvoltare se simte mai demult influenţa oraşului Sibiu şi a 
centrelor industriale textile din jur (Cisnădie etc.). Folosind mai de¬ 
vreme ca în altă parte materiale fine de fabrică sau de atelier şi stimulat 
de influenţa portului săliştean, portul popular din zona Avrigului s-a dez¬ 
voltat totuşi pe o linie proprie, creatoare. Oamenii din zona aceasta afi¬ 
şează, fără a jigni, un simţ de superioritate şi mîndrie în legătură cu portul 
lor, care de multe ori a pus pe gînduri pe conducătorii feudali şi pe burghe¬ 
zii oraşului Sibiu din sec. XVIII şi XIX, nevoiţi să interzică în mod expres, 
prin ordonanţe speciale, preluarea unor piese din portul romînesc de către 
saşi. Procesul de influenţare era deci reciproc, cu toată situaţia inferioară 
a romînilor, relaţiile de convieţuire fiind puternice, iar gustul popular 
apreciind calităţile artistice şi practice ale portului, indiferent cui îi 
aparţinea. 

Istoriceşte, se constată în zona Avrigului aşezări omeneşti din timpuri 
străvechi, lucru explicabil prin apropierea pasului de la Turnu Roşu. 
Menţionăm că, nu departe de Avrig, la Caşolţ, peste Olt, se află cel mai 
mare cimitir din epoca dacică cunoscut în ţara noastră pînă acum, cu 
peste trei sute de morminte, la care sapă din 1954 arheologii Filialei din 
Cluj a Academiei R.P.R. şi la care colaborează şi Muzeul Brukenthal din 
Sibiu. Pe drumul de la Turnu Roşu au trecut, apoi, sute şi — poate — 
mii de ani turmele de oi în transhumanţă, pe acolo pe unde au făurit 
drum romanii, pe acolo pe unde necontenit trec oamenii dintr-o parte 
în alta, mînaţi de nevoile lor fără de număr. 

înainte de secolul al XH-lea, satele de aici trăiau sub forma cneza¬ 
telor şi voievodatelor. Trecerea la regimul feudal, sub stăpînirea coroanei 
ungureşti, a acestei « Terra Blahorum » nu opreşte procesul de formare 
a acestei «ţări » romîneşti, a Oltului, din care făcea parte şi Avrigul, 
şi care avea — precum se ştie — numeroase legături cu ţările romîneşti, 
de dincolo de Carpaţi. 

Din această ţară a Oltului se desparte la venirea saşilor partea de 
răsărit, de la Avrig la Turnu Roşu, teritoriu de o deosebită importanţă 
strategică şi comercială pentru acea vreme, intrînd în «teritoriul liber 
săsesc » cu condiţii diferite de cele ale Comitatului Făgăraşului. Romînii 
rămîn liberi, cu toate încercările feudalilor saşi de a-i stăpîni. Istoria a 
demonstrat recent că alături de satele romîneşti existau şi sate săseşti cu 
iobagi saşi, fapt care explică apropierea în cadrul aceloraşi clase sociale. 

Din grupul pe care astăzi îl formează zona Avrigului, satele Sărata, 
Porumbacul de Sus şi Porumbacul de Jos rămîn pînă tîrziu, la 1848, 

în districtul Făgăraşului. Apropierea lor de teritoriul săsesc, pe care 
trăiau satele romîneşti libere, exercită asupra lor atracţie şi influenţă. 
Influenţă puternică exercită în acea vreme asupra zonei Avrigului, ca 
şi asupra Ţării Oltului, centrul Săcădatelor, <je aparţinea de Comitatul 
Alba, cea mai mare localitate romînească de atunci, învecinată direct 
cu Avrigul. 

Faptul că la Porumbacul de Jos, în cadrul districtului Făgăra¬ 
şului, funcţiona unul din cele cinci scaune de judecată din district şi 
c^ aci îşi are reşedinţa una din cele trei circumscripţii din ţinut în 
secolul al XVIII-lea dă acestuia o greutate specific^ proprie, care i— 
într-un anumit fel i- îi oferă posibilitatea să privească mai des spre 
Sibiu. 

Revoluţia de la 1848 aduce desfiinţarea iobăgiei şi privilegiilor boie¬ 
reşti de la Porumbace şi Sărata, după care urmează la 1872 desfiinţarea 
breslelor pe întreg Ardealul. Capitalismul grăbeşte în chipul acesta apro¬ 
pierea celor trei sate din Avrig şi împrejurimi, colţ care se dezvoltă îna¬ 
intea satelor din zona Făgăraşului. Pentru a face faţă noilor condiţii, 
ingeniozitatea ţăranilor se manifestă în chip întreprinzător. Pe lîngă 
agricultura tot mai intensivă, satele se specializează în îndeletniciri şi 
meşteşuguri proprii: cărăuşie (Porumbacul de Sus), voştinărit (Sebeşul 
de Jos), negoţ cu vite (Racoviţa) etc,, iar Avrigul devine incontestabil 
centrul lor. După primul război mondial, toate aceste sate aparţin ad¬ 
ministrativ de Sibiu. 

Putem conchide din toate acestea că, de-a lungul feudalismului şi 
capitalismului, în jurul Avrigului se structurează o zonă etnografică, 
o zonă relativ mică, dar cu caracteristici proprii, atît în ceea ce priveşte 
elementele de cultură materială, cît şi creaţiile spirituale. 

Astăzi, cînd iei contact cu zona aceasta, totul aduce chiar de la prima 
impresie a Sibiu. Cu cît te apropii şi adînceşti observaţia spre trecut, 
legăturile se împletesc într-o bază comună, mai largă, ce desigur cuprin¬ 
dea atît zona Făgăraşului, cît şi zona Sibiului şi bună parţe din Tîrnave. 
Procesul de formare a zonelor a fost acelaşi ca pretutindeni şi aci, pre- 
zentînd în timpul feudalismului şi al capitalismului incipient tendinţa 
de diferenţiere, iar mai tîrziu aceea de integrare. 

CELELALTE GENURI DE CREAŢIE; CARACTERISTICILE, STRUCTURA 
ŞI EVOLUŢIA PORTULUI POPULAR 


Aşezarea, dezvoltarea istorică, condiţiile social-economice şi relaţiile cu 
regiunile învecinate au determinat o evoluţie proprie pentru toate genurile 
de creaţie populară, în strînsă interdependenţă una cu alta (olăritul, 
glăjăritul, pictura populară iconografică, pielăritul, arta textilelor, 
portul etc.). 

Socotită ca fiind cea mai veche dintre genurile artei populare, 
ceramica a ajuns aici la o înflorire deosebită. în secolul al 


2. Avrigeană cu păioară pe cap şi cu recăl hoizăresc purtat pe umeri 
peste pieptarul de piele 



www.digibuc.ro 


XVII-lea, se aminteşte 
că olarii din Porumba- 
cui de Sus au produs 
pentru curtea principesei 
Isabela de la Alba Iulia 
cîteva mii de piese de ce¬ 
ramică, iar în conscripţia 
oficială de la 1721 sînt 
pomeniţi nominal opt o- 
lari, dovada existenţei în¬ 
delungate a unui centru 
ceramic important, ale 
cărui urme se mai păs¬ 
trează azi doar în topo¬ 
nimia satului şi ale căror 
produse nu mai pot fi 
identificate cu precizie. 

Glăjarii de la Porum- 
bac, cu meşteşugul lor 
artistic, apar în scripte 
tot la 1721, număraţi — 
ca şi cei de la Arpaşul 
de Sus — între iobagii şi 
zilerii domnului de pă- 
mînt. Dacă sticlăriile vechi 
au dispărut (acele « offi- 
cina vitrearia »), în schimb 
la Avrig arta aceasta con¬ 
tinuă pînă azi, ajungînd 
în secolul al XlX-lea, 
datorită meşterilor aduşi 
din Boemia şi Moravia, 
la o mare dezvoltare, 
înfiinţîndu-se chiar şi o 
cooperativă de producţie 
« Gh. Lazăr». 

în iconografie domină 
piesele lucrate la Arpaş _ _ ¥ 

. rA . A w o. (sluga avngeneasca , lungă şi bogat ornamentată , 

Şl Lirţişoara; avem însă dă un aer deosebit ttnărului ce o poarta 

centre — ca cel de la Săcădate şi Boţa — a căror prezenţă s-a făcut şi 
ea simţită. 

Prelucrarea pieilor devine o artă, în acea breaslă a « Cordovanilor » 
de la Porceşti, ce prepara şi exporta meşină colorată spre Craiova şi Viena. 
Se explică astfel de ce opinca dispare atît de timpuriu şi de ce pe lingă 
călţunul de pănură se face şi călţunul de piele, redat în lucrări de grafică 
încă în secolul al XVIII-lea. Cojocăritul a fost răspîndit, dar a intrat 
în declin în ultima perioadă a capitalismului, încît astăzi nu mai există 
în toată zona decît un singur cojocar, bătrîn şi el, din Sebeşul de Jos, 
care mai lucrează pieptare roşii înflorate. 

Arta ţesăturilor merge însă crescînd şi îmbogăţeşte interioarele, ală¬ 
turi de mobila pictată ce ia locul celei albe. Pereţii sînt împodobiţi prin 
« culmile » alese cu măiestrie în război şi în care, pe fondul alb al ţesăturii 
de bumbac, alternează vărgile cu motive geometrice în negru şi roşu 
para focului sau sîngeriu. Chindeiele de la ferestre şi icoane, patul cu 
căpătîie de perne alese etc. formează un ansamblu ce ne face să bănuim, 
chiar dacă n-am cunoaşte, existenţa unui port bogat şi rafinat. Arta 
textilelor e legată de port şi, datorită manifestărilor obşteşti, obiceiurilor 
de la nuntă şi celor din timpul sărbătorilor, în special al celor de iarnă, 
ea capătă o înaltă semnificaţie socială, deseori de natură ceremonială f 

Costumul popular are aici, din punct de vedere social, o situaţie spe¬ 
cială. El este port de toate zilele, dar e cultivat în mod intenţionat ca 
şi la Poiana Sibiului, de pildă, drept costum de sărbătoare. Observaţiile 
făcute ne indică în prezent o perioadă de trecere de la portul vechi spre 
cel săliştean, cu care e din ce în ce mai asemănător. 

Cu privire la portul vechi de aci, datele culese de noi pe teren pentru 
reconstituire, cît şi cele semnalate de S r Moldovan la finele secolului 
al XlX-lea, coincid în bună> parte cu imaginile ce le-am descoperit la 
Sibiu în unele lucrări de grafică inedite din secolul al XVIII-lea (în 
colecţia Dr. I. Bieltz), cît şi în alte documente iconografice ulterioare 
(vezi bibliografia de la sfîrşit). 

Cea mai importantă din lucrările consultate este colecţia <\ Sieben- 
biirgische Nationaltrachten », cu treizeci şi nouă de guaşe ce reprezintă 
tipuri de port din Transilvania şi Muntenia, din a doua jumătate a seco¬ 
lului al XVIII-lea. Douăsprezece planşe înfăţişează figuri de romîni, 
din care cele de femei sînt tratate cu multă exactitate, pînă la detalii, 
în planşa 11 (o mireasă romîncă) se redă nu numai croiul fidel al iei 
cu altiţă şi cu obinzăli simple, dar se indică, cu o precizie impresionantă, 
cîmpii ornamentali şi culoarea ornamentelor, ca şi brîul roşu purtat de 

4. le cu pumnaşi întorşi , din zona Avrigul 


5. Ie cu fodori 

mireasă în ziua nunţii. în alte planşe (23, 29 şi 38) velitura capului, 
iile cu obinzăli şi altiţă, cu motive brodate cu roşu şi albastru (şire, 
picături cu roşu ete.), respeetînd şi croiul specific femeilor căsătorite cu 
gura iei în stînga, ca şi culoarea albasţră a brîului, apoi « crătinţele» 
învărgate orizontal etc. dovedesc autenticitatea desenelor. în portul 
bărbaţilor (planşele 25, 26), gluga, cioarecii, opincile, cojocul, şi în portul 
tinerilor (planşa 27), cămaşa cu mînecă largă, punga de piele la curea 
şi călţunii de piele ne duc direct la identificarea principalelor piese de 
port pe care le aflăm şi azi după două sute de ani. 

Altă colecţie (<ţ Siebenbiirgische Landestrachten p), compusă din nouă¬ 
zeci de acuarele, de un pictor necunoscut din secolul al XVIII-lea, 
cuprinde multe planşe asemănătoare. 

Cele douăzeci şi patru de figuri romîneşti, publicate de Eugen Barbul 
la Cluj în 1935, pe care acesta le consideră din secolul al XVII-lea şi care 
se află în original într-un codice la biblioteca Universităţii din Graz, 
prezintă asemănări mari, unele pînă la identitate cu cele din codexurile 
sibiene. 

Ţăranii romîni, pictaţi după natură, cum mărturiseşte singur Franz 
Neuhauser, în primii ani ai secolului al XlX-lea, poartă costume simi¬ 
lare. Litografiile colorate (Ttrgul Sibiului , Dansul romînilor etc.) consti¬ 
tuie alte documente autentice ale timpului despre portul popular, aşa 
cum nu avem în altă parte a ţării. 

Limitîndu-ne în cadrul lucrării de faţă la aceste menţiuni cu privire la 
istoricul mai îndepărtat al portului, vom încerca o caracterizare generală. 

Impresia pe care portul din zona Avrigului o stîrneşte de la început, 
atît cel vechi cît şi cel nou, este de zvelteţe şi mişcare reţinută, de simpli¬ 
tate elegantă, de ceva sărbătoresc. Numeroasele relaţii ale zonei cu 
influenţele fatale născute de aci au făcut ca şi firea oamenilor să fie mai 
deschisă. Croiul pieselor de port, folosind cu vremea materiale mai fine, 
a ţinut să arate bogăţie şi varietate. E un port ce se cere expus. Chiar 
atunci cînd îmbracă haine groase de iarnă, avrigenele caută să fie 
cochete. Ornamentele joacă la rîndul lor un rol principal, dau viaţă costu¬ 
mului, uneori trec chiar pe planul întîi. Culorile de bază în ornamente 
sînt negrul, albastrul şi roşul, cel puţin în trecut, realizînd acorduri sobre, 
dar înviorînd^ şi încălzind suprafaţa alba. Regăsim aceeaşi gamă şi • în 
ţesăturile de casă. Preferinţa pentru negru poate să fie mai veche decît 
la Săliştea Sibiului, dacă ţinem seama de buboul negru. 

în structura generală a portului, la cel bătrînesc se observă şi astăzi 
unele deosebiri între grupul de sate de la est de Avrig (Porumbace şi 

14 


www.digibuc.ro 



6. Cămaşă bărbătească cu. pumnaşi 


7. Briu lat bâtrînesc 

Sărata) şi cel. de la Avrig spre vest. Bătrînele din Porumbace şi Sărata 
poartă şi acum pomeselnecul făgărăşean. 

Pe lingă asemănările generale, observăm în zonă diferenţe numeroase 
de la sat la sat, şi apoi, la toate, schimbări importante în decursul timpu¬ 
lui. Trebuie să amintim cel puţin procesele esenţiale fără de care nu 
putem obţine o prezentare fidelă a portului din această zonă. 

Portul femeilor e şi aici mai bogat decît al bărbaţilor. Tipică pentru 
trecut este pieptănătura părului cu cărare la mijloc şi cu « şerpuleţe p 
(două fire subţiri, împletite din faţă de la cărare şi care se despart for- 
mînd două semicercuri spre urechi). Peste păr, pe cap, velitura albă, 
deasupra căreia sărbătoarea se aşază păstura de velitoare, din material 
fin, cumpărat. Sub velitoare, sau pomeselnec, s»a purtat uneori şi căiţă. 
Femeile căsătorite mai poartă păsturi negre cu flori roşii, cusute sau 
imprimate. După primul război mondial se introduce broboada de lînă 
neagră sau de janilie. Femeile căsătorite au purtat M sub influenţa 
saşilor m pînă prin 1940 pălării negre cu borul lat (la Avrig). Păsturile 
negre de păr sau de mătase, cu ciucuri, intră în port o dată cu elementele 
portului săliştean şi prin intermediul costumelor confecţionate la Sibiu. 
Fetele purtau în trecut păsturi albe, iar la sărbători mari mergeau cu 
capul descoperit şi puneau în păr un fel de cununi de flori Artificiale 
numite « peşchine », iar la urechi « păune » (pene de păun). Vara, acum, 
peste păstură se poartă de către toate femeile pălării de paie, caracterisi 
tice, cu borul lat şi rotunjit în jos. 

Pînă şi iile cele mai vechi se caracterizează prin bogăţia croiului (lări 
gimea mînecilor), avînd mîneca din beată (guler) şi cu obinzală (pumnaşul 
la mînecă), iar gura în partea stîngă. Cele zise cu altiţă aveau mîneca din 
două părţi, încheiate pe umăr cu broderie. Cele cu pumnaşi întorşi se 
făceau mai demult pentru mirese. De prin 1900 s»a răspîndit ia. r cu 
fodori jos la mîneci. Iile fetiţelor pînă la şaisprezece ani au gura în faţă 
şi pui peste cot. 

Dinainte, peste poale, se poartă şurţ sau crătinţă neagră, ţesută în 
casă, din două foi şi cu două»trei vărgi roşii sau colorate, alese. Femeile 
mai tinere poartă crătinţe vinete cu vargă <\ cu ochi p, iar în spate H în 
trecut i— era generală crătinţă într r o foaie, ţesută în două iţe, cu vărgi 
roşii. Aceasta se poartă azi din ce în ce mai puţin şi numai la ceremonii, 
la nunţi, de către « surorile miresei p. Peste poalele albe, la spate, fetele 
nu purtau nimic. 

Femeile se încingeau cu brîie late de 20 cm, de culoare roşie sau al« 
bastră, pe care nu le mai poartă azi decît bătrînele, dar îngustate pînă 

8. Crătinţd ro¬ 
şie cu vărgi 
alese 

9. Pieptar femeiesc cu flori roşii din zona Avrigului 


la 10 cm. Fetele purtau «berte în curcubeu », lungi şi cu ciucuri mari 
albaştri la capetele ce se lăsau să atîrne la spate, peste poale (piese ase¬ 
mănătoare nu se mai poartă acum, în întreg sudul Transilvaniei, decît la 
Rucăr, în apropierea Făgăraşului). La cele două Sebeşe apare şi un brîu 
«boicean» (de la Boiţa), din lîniţă şi cu alesături. (Alt fapt izolat este pur¬ 
tatul unui brîu roşu de către feciori, la Boiţa, poate de influenţă vîlceană.) 

Vîrîtă în brîu, se purta — mai cu seamă în Sebeşul de Jos — o pungă 
de piele, cu curele, pe care sărbătoarea se înşirau inele. 

10. Cojoc cu flori roşii şi ciucuri 


Pieptarele din piele de miel, înfundate, simple acum o sută-o sută 
şi cincizeci de ani, se poartă azi bogat înflorate cu motive roşii, atît de 
către bătrîni, cît şi de către tineri. Laibărele de postav şi catifea, ca şi 
jachetele, intră, după 1944, drept componente ale costumului de fată, 
deodată cu costumul săliştean, împreună cu fustele plisate şi crătinţele 
cu broderie spartă. 

Iarna, peste ii şi pieptare, bătrînele îmbrăcau recăl de pănură croit 
drept şi fără guler, iar fetele şi femeile tinere — bunde, jachete şi frijuri 

(Racoviţa), din pănură sau postav. O piesă tipică a fost (căci e pe cale 
de dispariţie) buboul negru de lină cu părul scos. 

Peste obiele se puneau, înainte de 1900, cioareci boresăşti de pănură 
şi apoi opinci. Ca încălţăminte mai menţionăm călţunii de piele, cizmele 
cu talpă galbenă şi papucii cu tureac. Ultimii se poartă şi astăzi. Cele* 
lalte forme de încălţăminte au dispărut, luîndu-le locul pantofii şi bo* 
cancii, împreună cu şosetele şi ciorapii de mătase. 

Felul în care s-au produs schimbările în structura portului femeiesc, 
ca şi etapele respective sînt interesante, şi datorită datelor culese putem 
ilustra concret problema. în jurul anului 1900, se purta la Avrig păioară, 
pălărie de postav cu Jjarşon şi căiţă; după această dată femeile poartă 
păstură cu fiori imprimate sau cusute şi păsturi negre cu ciucuri, ultimele 
păstrînduise în portul de sărbătoare. Broboada apare după 1920. La 
ii procesul e diferit. Aici continuă să rămînă în uz toate felurile de ii, 
formele m^i vechi sînt purtate de femeile bătrîne, chiar dacă la vremea 
lor aceste piese erau pentru tinere. Pătrunderea portului săliştean în 
zonă s-a făcut treptat, de la sat la sat, astfel: la 1890 la Sebeşul de Sus 
(unde, începînd din 1921, aflăm că nu se mai fac ii cu pui roşii); între 
1900-1910 la Porumbacul de Jos şi pe la 1922 la Sărata. Calea este de 
obicei aceeaşi, prin mijlocirea unor învăţătoare sau a unor fete care Iu* 
crează la Sibiu în atelierele de confecţionat costume sălişteneşti. 

Procesul de transformare a portului tradiţional se găseşte astăzi în 
stadii diferite, mergînd de la dispariţia sa aproape totală (Porceşti) pînă 
la purtatul paralel al vechiului port cu cel nou, ori la combinaţii de piese. 
Transformarea portului se mai face şi în sensul scurtării pieselor (poale, 
crătinţe), sau al îngustării lor (brîiele), paralel cu introducerea unor ma¬ 
teriale fine de fabrică (giolgiu şi postăvior) şi cu accentuarea ornamentelor. 

Trecînd la structura portului bărbătesc, constatăm că e mult mai 
unitar, prezentînd asemănări mari între diferitele sate şi modificări mai 
puţine în timp. Portul vechi la finele secolului al XlXnlea se compunea 
din pălărie neagră, mică, de fetru cu barşon, iarna căciulă ascuţită sau 
rotundă, cămaşă din pînză de fuior sau amestecată, cu mîneca largă 
(cu excepţia Racoviţei, unde e cu pumnaşi), izmene de cînepă, cioareci 
de pănură albă, şerpar lat de piele, sau pieptar cu flori mai puţine decît 
la femei, recăl hoizăresc şi bubou negru ca al femeilor, apoi cojocul şi 
gluga avrigenească. încălţămintea evoluează la fel ca la femei. 

La bărbaţi, acest port se păstrează în linii mari şi astăzi. Pălăriile 
feciorilor sînt foarte împodobite (cu ciucuri, barşoane colorate, mărgele 
etc.). Cei ce au recrutat poartă, pînă la încorporare, la pălărie pene de 

păun. Copiii, spre deosebire de zona Făgăraşului, au porţul aproape iden¬ 
tic cu cel al feciorilor, mai simplu însă în ornamentaţie. 

Putem, în concluzie la aceasţă prezenţare, să precizăm că în porţul 
popular din zona Avrigului s-au păsţraţ vreme îndelungaţă demenţele 
sale specifice, pesţe care se suprapune şi se asimilează porţul sălişţenesc, 
în care însă avrigenii şi cei din jur inţroduc demenţe de cromaţică tra¬ 
diţională, pentru a încălzi şi a înviora acordurile sobre ale Sălişţei. In¬ 
fluenţe sud-carpaţice ca şi unele din portul saşilor şi-au spus cuvînţul 
neîndoios. Toaţe acesţea poţ fi cunoscuţe prinţr-o mai apropiaţă ana¬ 
liză a pieselor caracţerisţice şi prinţr-o mai adîncă cunoaştere a rolului 
social şi a calităţilor arţisţice ale portului din aceasţă zonă. 

PIEŞELE ŢţPţţE Şţ pEŞţRţEREA LOR 

Aceiaşi facţori de condiţionare a porţului îi înţîlnim şi aici, ca în 
ţoaţă Ţara Olţului: mediul geografic şi clima, materia primă, ocupaţiile 
şi modul de trai. Aşezarea specială a saţelor, apropierea de oraşul Sibiu, 
relaţiile şi influenţele numeroase, ca şi conţacţul cu saşii au făcuţ ca — păs- 
ţrîndu-şi funcţia primară de proţecţie conţra intemperiilor — piesele de 
bază să fie aceleaşi ca denumire, însă diferiţe după împrejurările speci¬ 
fice şi în funcţie de contribuţia creaţoare a omului. Buboul, recălul, cioa¬ 
recii, piepţarul ş.a.m.d., avînd acelaşi nume, au uneori forme ţoţal 
diferiţe. Lor li se adaugă apoi alţele ce nici prin numire sau formă nu se 
aseamănă cu ale zonelor învecinate, gluga lungă, veliţorile, şurţele, punga 
de piele eţc. Aţîţ la unele, cîţ şi la alţele, trebuie să arăţăm ce le caracte¬ 
rizează, prin ce dau ele noţă disţincţivă porţului local. 

Dintre piesele de lînă, buboul are înţiieţaţe, nu numai prin vechimea 
lui, ci şi daţoriţă greutăţii specifice ce o avea în porţul de iarnă la bărbaţi 
şi la femei, cîţ şi formei speciale şi culorii negre sţrăluciţoare. 

Dispariţia piesei în zilele noasţre nu se daţoreşţe lipsei de lînă, căci, 
fără ca păsţoriţul să fie acum ocupaţia principală, fiecare saţ numără 
cîţeva suţe de oi la sţînele ce le au pe munţii din apropiere. Ulţimele 
vîlţori funcţionau pînă de curînd la Porumbacul de Jos, lucrînd însă 
numai sţraie groase cu miţele scoase. Buboauă nu se mai fac de mai 
mulţi ani», ne spun piuarii, căci nu le mai poarţă decîţ cîţeva băţrîne. 

Buboul se confecţiona din acelaşi fel de ţesătură de Ijnă groasă daţă 
la vîlţoare ca în ţoaţă Ţara Olţului. Deosebirea consţă în culoare şi croi. 
Dacă în zona Făgăraşului am înţîlniţ exclusiv buboul şi sarica albă, iar 

în cîteva sate seină, aici — de cînd se ştie — buboul a fost negru. In 
trecut se zice că ar fi fost făcut din ţesătură îngroşată în viitoare, dar 
fără părul scos (se prea poate ca vechile instalaţii de piue şi viitori să 
fi fost cele de tip arhaic, fără ciocane cu coadă la piuă şi fără coş de 
înguşat şi coş de tras părul la vîltori). Buboul aflat la noi, purtat pînă 
recent la Avrig, a fost însă cu părul scos. La Porumbacul de Sus şi la 
Sebeşe am întîlnit cîteva piese vechi fără păr, de culoare cafenie şi 
avînd în ţesătură un fel de noduri ce dau relief piesei. 

Din punct de vedere al croiului, deosebiri aflăm nu numai faţă de 
zona Făgăraşului, ci şi între satele din zona Avrigului. Distingem două 
tipuri. La Avrig şi Racoviţa, de pildă, buboul se croieşte cu stanul (faţa 
şi spatele hainei) dintr-o singură foaie din lung, de 2,24 m, la care se aplică 
mînecile din două bucăţi drepte, din ţesătură cît e latul acesteia, şi 
lungi de 0,52 m, iar sub braţ pînă jos se adaugă cîte un clin oblic ce face 
ca piesa să fie evazată înspre poale. La Porceşti, Sebeşul de Sus şi la 
Porumbacul de Jos am găsit un croi cu totul diferit. Pieptul şi spatele 
se fac tot dintr-o foaie dar — atît în faţă cît şi dinapoi — numai pînă 
în talie, spintecîndu-se, ca şi în cazul precedent, foaia în faţă şi tăindu-se 
gura rotund. Mînecile se taie oblic, încît ele nu mai sînt drepte şi nici 

la fel de largi pe toată 
lungimea lor. Din talie în 
jos se pune altă foaie, de 
astă dată orizontal. 

La Porumbacul de Jos, 
pentru ca buboul să fie şi 
mai larg, sub mîneci, pînă 
la foaia din jos, aşezată 
orizontal, se pun doi clini. 

Cusăturile făcute cu 
lină groasă, tivitura foilor 
în faţă ca şi cheutorile 
împletite cu care se leagă 
sus la gît sînt singurele 
ornamente ale acestor 
piese sobre, lungi pînă 
aproape de pămînt şi în 
care intră 14 coţi de ţesă¬ 
tură, aproximativ şase linii 
întregi de oaie. 


11. Structura buboului—Sebeşul de sus (a braţele; 
b foaia dedesubt; c mînecile) 

Deosebit de impresionante apăreau cortegiile de femei bătrîne mer- 
gînd la Avrig, la Bobotează, deci în miezul iernii, profilate pe albul de 
zăpadă în buboul negru, lung pînă la glezne, cu păsturi negre înflorate, 
legate peste cap « cu coarne ». An de an numărul pieselor a scăzut, o dată 
cu dispariţia, bătrînelor. j 

Asemănător buboului şi lucrat de asemenea în gospodărie este 
recălul, tot piesă de port pentru vreme de iarnă, la fel purtat de bărbaţi 
şi femei. Cel numit «hoizărăsc » (Avrig), de pănură seină sau neagră, 
necăptuşit, are croiul drept, cu stan din faţă pînă jos în spate, mîneci 
şi clini drepţi şi cu broască sub braţ. Nu are guler, buzunare sau 
cheutori şi nasturi. Se poartă de obicei pe umeri, fără a se îmbrăca 
mînecile. Există şi un alt recăl, special pentru femei, zis «romînesc », 
tot din pănură neagră, vopsită ca şi buboul cu « coajă de arine », croit 
drept, lung pînă la glezne, căptuşit, cu buzunare şi încheiat cu nasturi 
în faţă. La femeile mai tinere, marginile şi buzunarele se tivesc cu 
barşon (catifea). 

Recălele pentru feciori sînt mai scurte, cu buzunare, nasturi şi cu guler 
simplu sau cu blană de miel (cele de sărbătoare). Pe căptuşeală, în faţă, de 
ambele părţi ale reverului, se aplică o bucată de stofă roşie lată de 10 cm. 

Recălele pentru femei 
şi feciori au vargă cu pui 
laţi aleşi în război, pe 
partea de jos, iar jur-îm- 
prejur şi la mîneci, în 
culori maron şi roşu, cu 
puţin galben sau verde. 

Pentru iarnă, mai nou, 
femeile şi fetele poartă 
de prin 1920 bundă din 
pănură sau din postav de 
cumpărat, croită drept, 
lungă pînă din jos de 
genunchi, căptuşită, cu 
buzunare, guler, nasturi, 
aplicaţii de catifea, lucrată 
de croitori în sat. 

Croiul drept, puţinele 
ornamente şi materialul 
gros dau tuturor pieselor 


12. Croiul recălului hoizăresc—Avrig (a stanul; 
b mînecile; c clinii; d broasca) 

lucrate în casă un aer de 
sobrietate, diferit însă de 
cel al pieselor de la Făgă¬ 
raş şi cu mai multe ac¬ 
cente calde. 

Cojoace s-au purtat şi 
se poartă de către ciobani. 
Ele sînt de tip mărginean, 
din zona Sibiului. Nu au 
pătruns decît rareori în 
trecut cojoace înflorate, 
întîlnite atît de frecvent 
peste Olt, la Boiţa, Tăl- 
măcel şi mai departe 
la Răşinari. Aici însă 
le purtau numai cei bogaţi şi în special femeile. Deşi e o piesă nelipsită 
din port şi în trecut au existat numeroşi cojocari în toate satele, 
nu putem vorbi de o varietate şi bogăţie de modele cum am văzut 
la Făgăraş. 

Pieptarele general răspîndite sînt cu croiul înfundat, ornamentate 

cu flori roşii. Ultimul meşter cojocar care ştie să le lucreze este acum 

Mochie Ritivoi, bătrîn de 82 ani (1956), din Sebeşul de Jos. De numele 
acestui cojocar se leagă creaţia tipului de pieptare şi cojoace roşii răs¬ 
pîndite pe o zonă destul de mare de-o parte şi de alta a Oltului, de la 
Răşinari la cele două Porumbace. Învăţînd meseria la Porceşti pînă la 
1892 şi lucrînd ani de-a rîndul la Orleşti, Drăgăşani şi alte localităţi din 
Rîmnicul-Vîlcea, a fost un factor viu de legătură între zona Avrigului 
şi Oltenia de nord-est. Ingenios, a elaborat — pe structura veche — 
flori mai ample la pieptare şi a înlocuit, în mod reuşit, ibrişinul şi mătasea 
de fabrică cu borangic pieptănat şi tors special pentru el de femei din 
Rîmnicul-Vîlcea. Vopsindu-1 apoi în culorile de care are nevoie, el a 
reuşit să satisfacă gustul fiecărui sat, dozînd culoarea de roşu şi bordo 
ca predominante. In afară de căciuli şi cojoace cu aripi şi clini, el a lucrat 
mai ales pieptare înfundate. Acestea au flori mari, colorate puternic, 
acoperind aproape complet pieptul, un singur buzunar, foarte mare faţă 
de restul piesei, şi trei ciucuri pe capac. Lucrînd fără tipar sau şablon 
de floare, chiar la vîrsta de optzeci şi doi de uni, el desenează şi brodează 
acele minunate flori din piept, flori de buzunar, de la trăsura din stînga, 
de la mijloc, de sub buzunar, din corn şi brîne, în care motivele se 

13. Croiul izmenelor (a turul; b peticele; c crăcii; 
d clinii) 

cheamă: trandafiri mari şi mici, muguri, rujă, brad, strugurei, rujă cu 
stea etc. 

Sutele de piese create de Mochie Ritivoi s-au răspîndit şi au dat 
caracteristici proprii costumului de aci. 

în întreaga zonă a Avrigului pieptarele constituie una din piesele 
principale de podoabă a costumului, purtîndu-se în zilele de sărbătoare, 
chiar şi vara de către feciori şi fete. Pieptare simple, crepate în faţă şi 
cu aplicaţii de meşină colorată, de regulă cafenie sau cu motive geome¬ 
trice realizate cu foarfecele sau preduceaua, se găsesc şi aici, ca piese de 
zi de lucru sau pentru bărbaţi mai în vîrstă. 

Gluga avrigenească, ţesută din lînă în patru iţe, bătută puternic 
la piuă ca să se îndese cît mai mult, lungă cît înălţimea omului, este croită 
din două foi. Are aproape 
jumătate din cîmpul pos¬ 
tavului împodobit cu ale- 
sături în modele mari, 
geometrice, mai ales în 
maron sau negru, dar şi 
în alte culori (roşu, gal¬ 
ben, albastru etc.). La 
poale are ciucuri din ur¬ 
zeală înfăşuraţi cu lînă în 
aceleaşi culori cu motivele 
alese. Este una din piesele 
de o deosebită valoare ar¬ 
tistică şi care — purtată 
pe cap — dă omului o 
înfăţişare maiestuoasă şi 
exotică. O poartă şi fe¬ 
meile, fie pe cap, fie, mai 
adesea, peste umeri. Con¬ 
statarea că cel puţin la 
Avrig nu există o casă fără 
glugă ne face să presupu¬ 
nem că păstoritul a fost 
şi în aceste sate, în tre¬ 
cutul mai îndepărtat, o 
ocupaţie de seamă a romî- 
nilor. 


14. Croiul tipic al cioarecilor din zona Avrigului 
(a turul; b dirgul; c crăcii; d clinii; e oăcălia) 

15 a. Opinca veche de Avrig (I-IV fazele confecţionării) 


Dintre piesele de lină, cioarecii croiţi din pănură albă, cu clini la spate 
pînă jos şi cu două crăpături triunghiulare în faţă, zise «fereşti», sînt 
tipici pentru această zonă. Se compun din patru părţi (turul, dîrgul, 
crăcii şi clinii). Cei de vară se fac din pînză de bumbac ţesută în trei- 
cinci iţe în « ochişori». Stanul, turul, peticul se îndoaie sus şi formează 
o văcălie prin care se trece cureaua. 

Există mici deosebiri de la sat la sat, în ceea ce priveşte lăr¬ 
gimea lor. Cei de la Avrig sînt croiţi strimt pe picior, deosebire ce 
se remarcă uşor faţă de Sebeşe şi Porumbac. 

Izmenele de vară din pînză de casă, Ih 
care se urzeşte bumbac şi se bate cînepă, au 15 6 . Felul cum se pune 
un croi complet diferit de cioareci, aşa cum 
se vede şi din desen. 

Cioarecii boresăşti, întîlniţi şi în zona 
Făgăraşului, s-au purtat şi aici; dar în zona 
Avrigului piesa s-a transformat dînd călţunul, 
care s-a lucrat şi jdin piele, în forma unei 
cizme cu tureacul jos şi crăpat sus de o parte 
şi de alta, aşa cum se observă în lucrările 
de grafică amintite la început. 

Forma opincilor de aci, făcute înainte de 
1900 din piele neargăsită, se obţinea dintr-un 
dreptunghi, din care se tăia o curea, cu care se 
îngurzea ciocul într-o parte, apoi a doua, care, 
prelungită, este de fapt nojiţa de legat, aşa 
cum se vede în desen. 



26 


www.digibuc.ro 

























O piesă neîntîlnită în toată Ţara 
Oltului decît în părţile Avrigului, 
îndeosebi la cele două Sebeşe, este 
punga de boştinăriţă, confecţionată 
din piele de capră, avînd o formă 
aproape rotundă, cu diametru de 
10 cm şi legată la gură printr-un 
sistem de curele ce se trec prin găuri 
ca să se poată închide şi deschide 
uşor. Este o piesă introdusă mai 
tîrziu în portul băştinaşilor, care, de 
aci din Sebeşe, cutreieră toată ţara 
şi strîng fagurii de albine, din care 
prepară ceară în uriaşele lor teascuri 
de lemn. Se purta la brîu şi de către 
bărbaţi, aşa cum ne apare într-unul 
din chipurile aflate în lucrările de 
grafică din secolul al XVIII-lea. 

Cămaşa cu mîneca dreaptă şi 
largă este incontestabil şi aici cea mai 
veche, fiind totodată şi mai răspîndită. E de altfel menţionată în toate 
datele pînă la 1900. Are stanul dintr-o singură bucată dublată în partea 
de sus cu « cuptuh », o răscroitură pentru guler, gura cămăşii în faţă, 
mînecile drepte dintr-o foaie şi jumătate, numită fundoaie, care se aplică 
din dreptul umărului în faţă, apoi cîte doi clini de o parte şi de alta de 
sub braţ, iar între clini şi mînecă cîte o broască mică pătrată. Ca variante 
ale acestui tip de cămaşă, menţionăm pe cea de la Sebeşul de Sus, cu cîte 
trei clini de fiecare parte şi cu fundoaia în partea de jos a mînecii. O vari¬ 
antă specială este cămaşa cu rochiţă de la Porumbacul de Sus, unde stanul 
merge în spate numai pînă la jumătate şi care are cîte doi clini de fiecare 
parte la înălţimea stanului de la spate; în plus are şase foi pentru rochiţă, 
din care patru la spate, încreţite şi prinse cîte una de fiecare clin şi două 
la mijloc, prinse de stanul scurt, iar cele două rochiţe din faţă prinse de 
clinii din faţă lateral. Este o formă mai nouă, purtată de tineri şi de miri. 
La toate, gulerul e lucrat separat cu broderie bogată, apoi aplicat. 

Cămăşile cu mîneci largi ornamentate sînt de două feluri. Unele, rea¬ 
lizate în război cînd se ţese pînză, fie cu « vărgătură » cu roşu şi cu negru 
din 25 în 25 cm pe cîmpul alb al pînzei, fie cu « pui ţesuţi în pînză ►>, un 
fel de linii întrerupte, astfel aşezate, încît la croiala cămăşii ajung pe 

17. Cămaşa bătrinească cu mtneca largâ- 
Avrig (o. stanul; b clinii; c mînecile ; 
d fundoaia la mînecă; e broasca) 


poalele stanului în partea de jos şi 
pe clini în partea de sus sub braţ, 
constituind un fel de ornament-surpriză în timpul jocului, cînd feciorii 
ridică mîinile. Alte ornamente sînt cele cusute cu arnici colorat, în 
primul rînd pe guler, şi sub guler în faţă, precum şi împrejurul gurii 
cămăşii, apoi jos pe mînecL Atît la gura cămăşii cît şi la mîneci orna¬ 
mentul se termină cu o cheiţă. 

în dezvoltarea ornamentelor de pe cămăşile cu mîneca largă, de la 
gulerul alb ştipuit cu aţă albă al bătrînilor sau vechiul zig-zag negru 
simplu al tinerilor, la mai multe rînduri de pui ce formează de pildă 
motivul de pe mîneci, intervin două elemente: unul de culoare (pe lîngă 
negru şi puţin roşu se adaugă tot mai mult galben sau portocaliu) şi 
unul de tehnică, realizarea unor ornamente cu « spărtură » sau — mai 
rar — adăugarea unor colţişori mici la poalele cămăşii, făcuţi cu igliţa. 

Al doilea tip de cămaşă e cel cu pumnaşi, întîlnit la Racoviţa şi Por¬ 
ceşti, unde cămaşa de mire este totuşi cu mîneca largă. Caracteristica 
principală a cămăşilor cu pumnaşi constă în mîneca prinsă la cap într-un 
fel de manşetă numită pumnaşi la Racoviţa şi benzi la Porceşti, lată 
de 6 — 10 cm şi aplicată pe încreţiturile foii şi pe fundoaiele mînecii. Orna¬ 
mentele brodate, dispuse în formă de brăţară pe mînă, acoperă întreaga 
suprafaţă a acestor manşete ce se încheie cu nasturi. De influenţă străină, 
acest element este venit aici din zona Făgăraşului, unde «boierii» şi 
« grănicerii» l-au introdus se pare pe vremea Măriei Tereza, o dată cu 
cămăşile cu ştrafuri specifice acelei zone. 

Atît la cămăşile cu mîneca largă, cît şi la cele cu pumnaşi se obişnuieşte 
uneori să se facă fustă separată, din giolgiu lat. 

18. Cămaşa bâtrînească cu rochiţă sau fustiţă — Porumbacul 
de Sus (a stanul; b cele şase foi pentru rochiţă; c mtnecile; 
d fundătura la mîneci; e clinii din părţi la subsuoară; f broasca) 


Cămăşile se poartă peste pantaloni, încinse cu şerpare de piele. Ele 
sînt în general mai scurte azi decît în trecut, cînd ajungeau pînă deasupra 
genunchilor. 

în lucrările vechi de grafică amintite la început, cămaşa flăcăului din 
codexul « Siebenbiirgische Nationaltrachten» (planşa 27), ca şi a ţăranului 
romîn (planşa 28) e cu mîneci largi, a celui dintîi avînd ca ornament jos la 
mîneci un rînd de pui, fiind cămaşă de sărbătoare pentru zi de joc. 

Ia cea mai veche, numită aici «bâtrînească », este ia cu obinzăli, 
încreţită la mîneci jos şi avînd aplicată o bucată de pînză îngustă brodată, 
ce în trecut nu se lega cu băieri. Din pînză de casă, de fuior de bumbac, 
sau de bumbac curat, iar mai tîrziu din giolgiu, această ie este compusă 
din « brăţare » (foaia care formează pieptul pînă la brîu), « ciupag » (spa¬ 
tele mai îngust şi de obicei din altă pînză, mai groasă, de fuior), « beata » 

19. Cămaşa cu pumnaşi sau benzi 
tipică pentru Racoviţa şi Porceşti 
(a stanul ; b clinii; c mtnecile; d 
jumătate foaie pentru minecă; e ben¬ 
zile; î broasca) 


(guleFul aplicat) ce uneşte prin încreţitură atît brăţara, ciupagul, cît 
şi cele două mîneci ce pornesc direct din guler. Sub fiecare braţ, avem 
o broască mică şi o broască mare formate din cîte un petic pătrat de pînză, 
prinse într-un chip special. Gura iei la femeile măritate este în partea 
stîngă. Din brîu în jos, poalele sînt din două foi drepte şi din patru clini 
scoşi dintr-o a treia foaie. Ornamentele brodate ale acestor ii sînt dispuse 
în lungul mînecii în două şire negre din umăr pînă la mînecă jos, la obinzală, 
numite « ciocănele », apoi « puii » cu negru, roşu şi albastru peste umăr, 
din care se fac în jos alte trei rînduri de «picături» negre, paralele cu 
ciocănelele. Beata şi obinzala se cos de obicei pe dos în umplutură, pe pînză 
urzită anume cu fire colorate. Pe încreţitura mînecii, înainte de obinzală 
se face o broderie simplă numită «luncet ». La aceste ii mai întîlnim, 
ca şi la unele cămăşi bărbăteşti, «pui aleşi din pînză », în special jos la 
poale şi sus pe clini, ba chiar şi pe mînecă în partea de jos, înainte de încre¬ 
ţiturile ce se fac la obinzală. 

Ia cu obinzăli cunoaşte o variantă zisă ia cu altiţă (purtată se pare 
mai mult în partea de vest a zonei, la Porceşti). Deosebită prin croiul 
mînecilor, care se compun din două părţi, una pînă la umăr în jos, « petecul 
mare », prins de a doua printr-o încreţitură brodată numită « curpen ». 
Pe lingă acestea, la marginea inferioară a peticului mic se face o broderie 
lată numită altiţă. în partea stîngă lîngă gură, cusut de broască 
de-a lungul mînecii, se aplică de obicei o fîşie de pînză de 10 cm nu¬ 
mită «babă », necesară la acest croi special al mînecii. Aceste ii au 
rar ciocănel şi atunci mai adesea din altiţă în jos, pe lîngă el cobo- 
rînd şi picăturile. Toată încheietura iilor se făcea cu « cheiţă » neagră. 
O cusătură specială, numită «mreje », era la spate, cu care se încheia 

ciupagul din spate de altiţă şi de broască. Partea din faţă a gulerului 
se chema de regulă « beată», iar partea din spate <a brăţară ». Iile femeilor 
căsătorite aveau şi sub beată la gît în faţă o brăţară brodată pe încreţi¬ 
tură. La fete brăţara lipsea din cauză că gura iei era tocmai aci, 
în faţă. 

Ia cu obinzăli întoarse e o altă variantă a celor dinainte, avînd mîneca 
foarte bogată (de un lat şi jumătate de giolgiu), obinzălile fiind aplicate 
cu faţa înăuntru, pentru ca, purtîndu-se răsfrînt, să apară pe faţă. Ciu¬ 
pagul dinainte se face adesea din două foi încheiate pe mijlocul pieptului, 
de-a Jungul, cu cheiţă sau cu ciocănel cu pui pe lîngă el. Această variantă 
de ie, cu obinzăli întoarse, se întîlneşte la iile cu altiţă şi la cele cu pui 
peste umăr. Atît prin croi cît şi prin ornamente, aceste ii ajung uneori 
la forme ample, bogate. Astfel este ia de mireasă cu obinzăli saupumnaşi 
întorşi, de la Racoviţa, la care M pe desen ■■ se observă bine nu numai 
croiul ci şi dispoziţia ornamentelor. Pe broasca de sub braţ apare brodată 
iniţiala M a miresei. Această ie are mînecile (a) largi, din cîte trei foi 
de giolgiu lat de 62 cm fiecare, ciupagul din faţă (b), ciupagul din 
spate (c), pavele (d) şi broasca (e) tot din giolgiu; foaia din faţă a 
poalelor (f), din pînză mestecată de bumbac şi fuior, iar cea din spate 
cu cîte trei clini pe fiecare parte (g), din pînză de bumbac ţesută în 
două iţe. 

Iile cele mai frecvente astăzi sînt cele de tipul cu <\ flodori » sau <\ fodori », 
care au totdeauna mînecile pornite direct din <\ beată » (guler). Nu se 
întîlnesc ii cu flodori care să fie şi cu altiţă. Croiul lor este în general 
acelaşi în toate satele, felul ornamentaţiei diferă însă atît între sate, 
cît şi în funcţie de vîrstă. Flodorii care-i deosebesc de celelalte ii sînt 
terminaţi jos la mînecă în formă de manşetă evazată, realizată prin 
încreţirea mînecii la o distanţă de 10 — 12 cm de la capăt. Pe această 
încreţitură se face la iile de sărbătoare şi ale femeilor tinere o broderie 
zisă <\ trăsură », sau se aplică la iile femeilor în vîrstă şi în general la iile 
de zi de lucru o bucată de pînză zisă <\ betiţă ». Iile acestea din urmă 
nu au ornamente pe piept, ci numai la guler, pe umăr şi de-a lungul 
mînecii, iar jos, la terminarea flodorilor, o cheiţă cu negru. Bogat ornamen¬ 
tate, iile fetelor (cu gura la mijloc cele de zi de lucru şi cu gura în partea 
stîngă, ca la neveste, cele de sărbătoare) au de-a lungul mînecilor, din 
guler pînă la flodori, cîte 2m3 şire lungi brodate cu negru, numite la 
Avrig <ţ ciocănele », iar pe piept alte 3—4 ciocănele, cu <\ flori » pe lîngă 
ele; peste umăr un rînd de pui, din care — ca şi la iile vechi ■■ pornesc 
pînă la cot două rînduri de <\ picături ». La Racoviţa, ciocănelele se cheamă 

«puricele», picăturile «şire», iar ornamentele brodate pe piept lingă 
puricele se cheamă aici « crăci» (crengi). 

Iile cu flodori se încetăţenesc definitiv după primul război mondial. 
Ele se purtau la început numai de fete, care după ce se căsătoreau 
le înlocuiau prin ii cu obinzăli. La iile cu flodori a început a se purta, 
în loc de poale cusute într-una cu cămaşa iei, fustă separată, peste care 
se pune fustă albă plisată. 

Ia de fetiţă are totdeauna gura în faţă, mîneca dintr-o foaie sau — 
uneori — o foaie şi o fundoaie prelungită sub braţ, care ţine loc de broască, 
iar poalele numai din două foi. Din guler pînă la flodori are sau un cio¬ 
cănel sau o « frunză » (broderie spartă) de cumpărat (aplicată), pe lîngă 
care se cos « crăci ». 

După cămăşi şi ii, în categoria pieselor specifice de port, trebuie amin¬ 
tită velitura de cap pentru femei, care este complet diferită de pomeselnecul 
făgărăşean, şi care în zona Avrigului are forme şi numiri variate, purtîndu-se 
în chip felurit după sat, vîrstă şi ocazie. Spre deosebire de zona Făgă¬ 
raşului unde pomeselnecul este încă piesă de uz curent pentru femeile 
bătrîne din multe sate, velitoarea în zona Avrigului a ieşit complet din 
port, astfel încît descrierea ei se face pe bază de reconstituire cu ajutorul 
ultimelor piese aflate la cîte o bătrînă. 

Denumirea generală a fost în trecut cea de velitoare. Aşa s-a păstrat 
pînă azi la Porceşti, Racoviţa şi cele două Sebeşe. La Porceşti, velitoarea 
s-a purtat pînă în 1925 de către femeile bătrîne. Confecţionate din pînză 
rară, asemănătoare cu tifonul, cumpărată în prăvălie, lungă de 1,5 m, 
se lega în jurul capului, iar capetele se vîrau sus pe creştet. La Racoviţa 
se spune « vălitoare » şi s-a purtat vreme mai îndelungată, iar în ultimul 
timp numai la marile praznice (Paşti, Crăciun). înainte, bătrînele umblau 
şi în zi de lucru cu vălitoarea albă. ^Babele o puneau « pe sub barbă », 
nevestele « pe sub corn irfia .r miresele « peste plete », asemănător cu cîrpa 
neagră legată la spate. La Sebeşul de Sus s-a purtat la fel velitoare, din 
pînză fină de cumpărat, ce se cosea apoi cu model la capete, la unul din 
ele făcîndu-se ciucuri mici din urzeala pînzei. La Avrig, păioara (denumire 
dată acolo velitoarei) era tot din pînză de cumpărat, brodîndu-se apoi 
pe margini cu strîmbuleţ roşu şi albastru, la care se adăuga o dantelă 
fină. La Sebeşul de Sus se punea peste « vălitoare » o păstură de velitoare 
lungă de 2,50 m. în celelalte sate se purta sub velitoare fie o păstură 
albă, din material ţesut în casă, fie o căiţă (ex. la Avrig). Căiţa s-a purtat 
de regulă în cele trei sate din graniţă cu zona Făgăraşului (Porumbacul 
de Jos, Porumbacul de Sus şi Sărata), unde paralel cu pomeselnecul 


32 


www.digibuc.ro 


+2 



20, Ia cu obinzală şi altiţă — Porceşti (a mtnecile; b ciupagul din faţă ; c ciupa - 
gul din spate; d broasca; e altiţa; î baba; g nada; h curpenul) 


s-a introdus mai ales în cele de pe şosea şi un fel de velitoare, numită 
« silinţă » la Porumbacul de Jos şi « rară » la Sărata. 

în cîteva sate, velitoarea se poartă şi azi în ziua nunţii de către mireasă 
(de pildă la Avrig după « datul de mînă », peste florile de hîrtie şi după 
cununie « cînd pleacă de la părinţi la mire »). 

Velitoarea este unul din semnele distinctive ale femeii de curînd 
căsătorite şi în general al nevestelor mai tinere. Cu ocazia cercetărilor 
pe teren, prin învăţătorul Pantelimon Contora din Porceşti, am aflat 
şi înregistrat un «cîntec al velitorii », în care e vorba de o tînără 
căsătorită care îşi blesteamă ziua cînd şi-a pus pe cap conciul de 
mireasă şi velitoarea de femeie căsătorită. Redăm textul întreg al 
acestui cîntec, ce demonstrează încă o dată, şi în legătură cu portul, 
faptul că folclorul, pe lîngă frumuseţea lui intrinsecă, este şi un 
document în care se reflectă cele mai variate probleme şi situaţii 
din viaţa poporului. 

CÎNTECUL VELITORII 


Tinerea m-am măritat , 

ia dăinu , ia dăina. (Refren I) 

Ra soacră mi-am căpătat , 

ia dăinu , dăinu, dăina. (Refren II) 
Ra soacră şi rău bărbat. (Refren I) 
Cînd da-n cîne , da şi-n mine . (Refren II) 
in cine da num-o dată , (Refren I) 

Pe mine rupea o lupată. (Refren II) 

In cine de două ori , (Refren I) 
in mine de nouă ori. (Refren II) 

Dacă văzui treaba-şa , (Refren I) 

Pusei secera la brîu (Refren I) 

Şi trecui peste-un rîu (Refren II) 

La o holdiţă cu gnu , (Refren I) 

Holdiţâ cu gnu curat (Refren II) 

De tăicuţu semănat. (Refren I) 

Secerai pînă la prînz (Refren II) 

Tot cu lacrimi şi cu plîns , (Refren I) 

Secerai pin’ la amiazi (Refren II) 

Tot cu lacrimi pe obraz , (Refren I) 

Secerai pînă pe sară. (Refren II) 

Vine soacra ca o bală (Refren I) 

C-o pituţă susuoarâ (Refren II) 

C-o pituţă de săcară. (Refren I) 

Ia tu noră şi mănîncă. (Refren II) 

Nu mănînc , mîncare-aş foc (Refren II) 

Dacă n-am avut noroc , (Refren II) 

Să fi aruncat conciu-n foc (Refren I) 

Condu şi-nvălitoarea ţRefren II) 

C-aşa mi-a fost ursitoarea. (Refren II) 


Despre şurţe şi crătinţe se pot spune multe lucruri. Ceea ce trebuie 
reţinut este faptul că atît «crătinţa de dinainte » sau « şurţul» cum i 
se mai zice, cit şi « crătinţa roşie » de la spate sint piese de mare valoare 
artistică, în sine, ca şi ansamblul costumului. 

* Culeasă de la Glrlea Eleonora, 52 ani. 

21. le de mireasă cu pumnaşi întorşi — Racoviţa (& mîne- 
cile; b ciupagul din faţă; c ciupagul din spate; d pavele; e broasca; 
1 foaia din faţă de la poale; g clinii de la poale) 


«Crătinţa oacheşă» dinainte e formată din două foi, ţesute în ochiuri în 
patru iţe, din lînă sau păr de culoare neagră sau vînătă (după care se şi 
numea crătinţă neagră sau vînătă) şi încheiate cu cheiţă sau mreajă cu negru 
şi culori « cu ştiucu », adică din loc în loc alternînd culorile. Jur-împrejur 
se face cheiţă şi colţişori, iar jos ciucuri traşi din urzeală. Deasupra ciucu¬ 
rilor, la vreo 5—8 cm se face o vargă aleasă cu sîrmă şi material colorat 
viu. Cînd e gata se «glăţuieşte» la Sibiu. Se încinge cu şnur sau bentiţă. 

« Crătinţa roşie » sau « crătinţa oacheşă » din spate, purtată numai 
de femeile măritate, se compune dintr-o singură foaie ţesută în război 
în două iţe, din lînă, « diamant » şi « păr », pe urzitură din aţă. Cele « roşii » 
au vărgi ţesute dese şi alesături în toate culorile, avînd roşul predominant; 
la cele oacheşe predomină negrul şi galbenul. Jur împrejur se face cheiţă, 
iar jos se împletesc un rînd de « ciucuri pe chelteu » din toate culorile 
folosite în cîmpul ţesăturii. 

Crătinţa din faţă e de obicei mai lungă, uneori se face din trei foi. 
Deosebirile între vîrste, la crătinţe, se observă în fineţea mai mare a 
materialelor şi în bogăţia ornamentului la cele tinere, şi într-un motiv 
mai simplu la cele bătrîne, de pildă la « ochiul » de jos în faţă. Femeile 
bătrîne poartă atît în faţă, cît şi la spate, crătinţe negre. 

Crătinţe roşii mai poartă astăzi <f surorile miresei» (un fel de domnişoare 
de onoare). La Sebeşe, crătinţa roşie este şi obiect ritual la nuntă, căci 
pe faţa de culme pe care o duce mireasa la casa nouă se pune o pereche 
sau mai multe de crătinţe roşii şi un brîu roşu. La Porceşti, ultimele 
crătinţe roşii erau ţesute numai pînă la jumătate, de unde erau lăsate 
să atîrne în jos firele urzelii ca nişte franjuri. De altfel, aici aceste piese 
au dispărut, ultima care s-a mai păstrat pînă acum cîţiva ani era împru¬ 
mutată în sat, pe rînd, la mirese. 

încheind această prezentare sumară a unora din cele mai caracteris¬ 
tice piese din portul satelor grupate în jurul Avrigului, putem conchide 
că ele definesc din plin un port local specific cu reale calităţi practice 
şi artistice. 


VALOAREA SOCIAL^ ŞI ARTISTIC^, A PORTULUI DIN ZONA AVRIGULUI 

Compoziţia portului din zona Avrigului, supusă unor reguli precise, 
atît în ceea ce priveşte numărul, ordinea şi mărimea pieselor la bărbaţi 
şi femei, tineri şi bătrîni, cît şi în ceea ce priveşte prescrierile protocolare 
condiţionate de diferitele ocazii, obiceiuri sau situaţii, precum şi de ano¬ 
timp, dau acestuia în ansamblu un stjj propriu şi posibilităţi mari de 
dezvoltare. O nesfîrşită varietate se constată mai ales în ornamentica 
portului, realizată în parte prin motive ţesute, dar p^ai cu seamă prin 
motivele cusute ce se numără cu sutele în fiecare sat şi care joacă un rol 
principal în procesul viu de înnoire a portului popular. 

Avînd în vedere aceste aspecte, cît şi funcţia de bază a portului, ca 
îmbrăcăminte, cîteva concluzii asupra valorii sale sociale şi mai ales 
artistice se impun de la sine. 

De la prima vedere se constată că piesele groase de lînă sau cînepă 
şi bumbac, lucrate în casă, erau şi aci în trecut comune, unele chiar identice 
la bărbaţi şi femei, rostul lor originar fiind acela de apărare împotriva 
intemperiilor. Buboul, recălul, gluga, pieptarul, cioarecii, opincile şi 
călţunii etc. aveau tocmai acest rost. Unele din ele au dispărut ori s-au 
transformat mai repede decît în zona Făgăraşului, datorită influenţelor 

numeroase venite de la 
oraş încă în secolul al 
XlX-lea. Aşa se face că 
zecile de instalaţii indus¬ 
triale textile de tip arhaic 
(piue, vîltori etc.) dispar 
mai devreme decît la Fă¬ 
găraş, iar cojocari — cum 
am constatat — mai sînt 
doar doi-trei, dintre care 
unul singur lucrează piep¬ 
tare înflorate. în locul 
pieselor vechi dispărute 
apar altele noi, cum e 
bunda în costumul fe¬ 
meilor tinere în loc de 
bubou, sau jacheta în locul 
recălului, ori androcul ca 
fustă. Din piese ale costu¬ 
mului de sărbătoare, aces¬ 
tea trec în costumul zilnic. 

Costumul apare aci, 
multă vreme, ca port săr¬ 
bătoresc naţional specific, 
datorită în parte atitu¬ 
dinii ostile a populaţiei 
romîneşti faţă de influ¬ 
enţele orăşeneşti şi în ge¬ 
neral faţă de orice influenţe din altă parte. într-adevăr avrigenii şi satele 
din jur au cultivat portul lor popular cu mîndrie, ca un port naţional. 

în numeroase cazuri de înlocuire a materialelor de casă cu cele de 
fabrică s-a păstrat culoarea şi aspectul pieselor vechi (de pildă la şurţele 
negre făcute din postăvior fin de fabrică, lucrat la Cisnădie). Prelucrarea 
materialelor de fabrică la cămăşi şi ii s-a făcut în mod critic, în sensul 
creator, materialele fiind folosite pentru a îmbogăţi piesele, păstrînd 
însă linia veche a croiului şi dispoziţia ornamentelor, amplificîndu-le 
totodată pe amîndouă. 

Portul răsfrînge, cum am văzut de atîtea ori, ocupaţiile populaţiei. 
Dacă gluga avrigenească aminteşte vechea ocupaţie a păstoritului, 

punga boştinăriţelor este un element local legat direct de meşteşugul 
practicat numai de două sate (cele două Sebeşe) aici în sudul Transilvaniei. 

Stările sociale vechi sînt mai puţin transparente în portul de aci 
decît în zona Făgăraşului, datorită condiţiilor social-economice, cu totul 
diferite, căci în satele acestea nu au existat iobagi (cu excepţia celor trei 
de la est). Stratificarea socială apare în mod clar în întreg costumul, 
prin deosebirile ce se constată între cel de om sărac sau de chiabur, în 
primul rînd în materiale şi în al doilea rînd în ornamente. Cu cît ne apro¬ 
piem de prezent, constatăm o unitate mai mare. 

Pe generaţii şi sexe, diferenţieri există în mod curent şi normal. Fără 
a le repeta, trebuie să subliniem cîteva mai importante. Tineretul folo¬ 
seşte cu prisosinţă orice prilej pentru a îmbogăţi costumul de sărbătoare. 
Astfel feciorii îşi împodobesc pălăriile lor negre cu borul mic, acoperindu-le 
aproape în întregime cu şiruri de berte, mărgele, ciucuri etc., schimbînd 
însă îndată ce se căsătoresc această pălărie cu una neagră simplă. Cei 
ce au fost recrutaţi pentru armată, pînă la încorporare poartă o vîstră 
mare din pene de păun, ca semn distinctiv. Fetele, înainte de a se adopta 
crătinţele sălişteneşti obişnuite, nu purtau la spate nimic peste poalele 
albe. Ele puneau crătinţa roşie numai ca neveste tinere. Am văzut că 
aceasta s-a păstrat pînă azi ca piesă de ceremonie şi ca piesă rituală. 
La femeile căsătorite se adăuga în trecut velitoarea ca semn al schim¬ 
bării situaţiei civile. De asemenea, menţionăm ia cu gura în stingă. 
Purtatul obligatoriu al buboului de către miri la biserică în ziua nunţii 
s-a practicat pînă nu demult. Tot un costum special de ceremonie este 
cel al călăraşilor la nunţi, cînd piesele de podoabă abundă pe oameni 
şi pe cai. 

Costumul de sărbătoare, asemănător ca structură cu cel de lucrătoare, 
se deosebeşte mult de acesta prin elementele lui decorative, prin podoabe. 
Costumul de lucru e mult mai simplu, o simplitate care nu e lipsită însă 
de eleganţă, aşa cum se poate vedea pe întreg şesul de la poalele munţilor, 
la lucru (la sapă, la fîn sau la coasă), la grupurile de ţărani şi ţărance. 
A te îmbrăca şi a merge prin sat în zile de lucru « chitită » de sărbătoare — 
cum se zice la Porceşti — este un fapt ruşinos, pentru că oamenii de aici 
au învăţat să folosescă din plin toate zilele de lucru. 

Frumuseţea portului în zona Avrigului este o calitate de bază a lui. 
Ea e urmărită în chip conştient, cu inteligenţă şi îndemînare în costumul 
celor bătrîni, şi cu atît mai mult în cel al tinerilor, atît în vechiul port 
cît şi în cel nou, ce trece tot mai mult sub influenţa Săliştei. Tendinţa 
de a îmbogăţi piesele prin croi se face în direcţia reliefării calităţilor 

fizice ale oamenilor. Împrumuturile (^e la un sat la altul aJ unor piese 
ce poartă apoi denumirea celui d e tyaştină (de pildă şurţ săcă^ăresc, 
brîu l^oicean, ie avrigenească etc.) denotă bogăţia portului şi specificul 
variat al fiecărui sat, specffic de care sînt mineri oamenii d e aci. 

Portul <^e vară, strălucitor de alb, aduce pe prim-plan ornamentele 
ţesute şi brodate, în care se vădeşte măiestria deosebită mai ales a femeilor 
din Avrig, dar şi a celor din satele din jur. Jn ansamblul costumului, 
pe cîmpul alb al pînzei, pieptarele roşii ca şi suprafeţele închise (negre 
sau vinete) ale vestelor şi şurţelor nu pun în urniră arta alesăturilor 
ce intervin ca nişte accente pe şurţe şi crătinţe, pe cămăşi şi ii, sau chiar 
pe poale, înviorînd şi făcînd să vibreze discret costumul. Broderiile pieselor 
au un rol mai precis, ele dau linie costumului, împart şi subliniază hotărît 
cîmpii. Prin varietatea mare de motive şi prin cromatica lor, prin tematică 
chiar — dacă putem zice aşa — broderiile d e aci contribuie ca piesele 
de port să fie cu adevărat, în majoritatea cazurilor, mici opere d e artă. 

Studiind cele aproximativ patru sute d e modele de broderii colecţio¬ 
nate la Muzeul Brukenthal, (ţin satele Avrig, Sebeşe, Racoviţa şi Porum- 
baculde Jos, se pot afla lucruri interesante, în ceea ce priveşte originea 
şi tema motivelor, tipul (ţe stilizare, ca şi arta (ţe a folosi culorile, caracte- 
rizînd gustul local şi reflectînd în b un ă măsură modul de viaţă. 

Originea motivelor în b r0( ? er iile ( ? e a °î este îndeobşte, d aca nu 
aproape exclusiv realistă, inspirată (ţin natură. Denumirea motivelor 
nu este, tocmai de aceea, întîmplătoare. Categoria motivelor fitomorfe, 
care redau vegetale (plante, flori etc.), este cea mai mare. Din cele mai 
frecvente menţionăm: florile (ochiul-boului, bujorii, macul, trandafirii, 
crinii, florile (ţe fragi, mugurul, boboceii etc.), frunza viei în numeroase 
variante (simplă cu strugure, cu cîrcei, cu viţă etc.), vîrful bradului sau 
brăduleţul, curpenul, ferigile, iedera, volbura, ghinda, trifoiul. O altă 
categorie, bine reprezentată, este a motivelor zoomorfe cum ar fi: caprele, 
puiculiţele, corniţele, rădaşcă, gîndacul, ganga, melcul, păianjenul, racul, 
fluturele, vrabia, musca etc. Foarte rare sînt motivele cu caracter antro¬ 
pomorf (ex. ochiul-doamnei). Categoria celor ce reprezintă obiecte mate¬ 
riale (unelte uzuale, obiecte cu sens în viaţa socială) este mare şi variată 
(buzduganul, lacătul, b anu ţii, zăluţa, vîrtelniţa, bumbii, cîrligele, foar¬ 
fecă, ciocănelul, grebla, gardul, podul, paharul, cupa, pieptenele, căruţa, 
sania, diplele, vioara etc.). Simboluri reprezentate găsim relativ puţine 
(steaua, crucea, calea muntelui, cărăruşe etc.) însă destul de frecvente. 
O grupă mare o constituie aceea a «şirelor» şi «puilor», în accepţia 
generală de motiv sau ornament, şi care de multe ori se întregeşte cu 

indicarea tehnicii în care se lucrează sau a locului ce-1 ocupă pe piesă 
(şir, şebac, pui de patru, pui în strîmb, pui în ochiuleţe, pui pe muşte, 
pui pe lingă cărare, puiul din cheiţă etc.). Menţionăm în treacăt că dintre 
tehnici cea numită <\ în cruci», fără a fi singura, este totuşi aşa de răspîn- 
dită, încît celelalte par inexistente. Tehnica cusăturii în cruci are şi ea 
unele variante (în cruci şi linii, în cruci şi zoiege, în cruci şi pe fir, în cruci 
şi muşte, în cruci şi dusori etc.). Dintre celelalte tehnici am întîlnit: lucrat 
pe dos, brînelul, peste muchie, cu urzitură şi ajur. 

Jn ceea ce priveşte locul ornamentelor pe piesele de port, în afară de 
cele arătate pînă acum, este necesar să precizăm că, de obicei, motivele 
se folosesc diferit, unele la piesele de port bărbăteşti, altele la cele femeieşti, 
unele la tineri, altele la bătrîni, apoi că ele sînt destinate precis unui 
anume loc pe piesă (pe umeri, de*a lungul mînecii, pe piept, la guler etc.). 
O lucrare specială a ornamenticii portului ar trebui să adîncească această 
problemă în viitor. 

Oprindu.ne puţin şi asupra calităţilor de culoare ale broderiilor din 
portul zonei Avrigului, cea dintîi constatare ce se impune este frecvenţa 
unui acord sobru, în care negrul este întrebuinţat ca dominantă sau cîmp, 
folosind roşul (mai ales în trecut) sau albastrul pentru a încălzi sau lumina 
motivul. Culorile dozate subliniază ritmul şi alternanţa figurilor, folo- 
sindufse de obicei în aceeaşi compoziţie două motive. Acest lucru e 
necesar pentru majoritatea motivelor ce sînt concepute ca şire sau ca bloc 
(de pildă în <\ ciocănelele »iilor femeieşti). Jn motivele ce se rezumă la două 
tonuri, roşu şi negru (de pildă într-unul din cele şaisprezece modele ce 
le redăm în planşele lucrării, selecţionate din cele peste patru sute cercei 
tate), aflăm deplin realizat principiul legii decorative de alternanţă şi 
repetiţie. Jn modelul respectiv, creatorul popular a mers cu pată de roşu 
şi pată de negru şi cu tuşă de roşu şi tuşă de negru, realizînd cele două 
dileme bogat, fără a se rezuma la simpla alternanţă a petei de negru 
cu tuşa de roşu, sau pata de roşu şi tuşa de negru. Motivul este echilibrat, 
armonizarea făcîndu.se în mod egal. Motivul fiind dinţat, subliniază 
elementele şi le leagă în acelaşi timp de fond. în ^lţ model, realizat numai 
întriO culoare (negru), avem un ritm infinit, cu vîrfurile moderate ale 
aceleiaşi forme ce se repetă mereu. 

Şirele negre caută în mod obişnuit un echilibru între motivul central 
şi cele anexe subordonate. 

Uneori însă exagerarea motivelor de pe marginea ciocănelelor» 
duce la o lipsă de echilibru, întregul apărînd destrămat. între culori, 
galbenul, folosit din ce în ce mai mult de vreo două decenii încoace, mai 

cu seamă la cămăşile bărbăteşti din Raeoviţa, dă adesea naştere la rapor¬ 
turi indecise. EJste aici urma vădită a unei influenţe dirijate, în perioada 
dintre cele două războaie mondiale, cînd o serie de cu oane — în numele 
diferitelor asociaţii culturale — ca şi unele din «caietele cu modele» 
alterau gustul cu « modele » hibride. 

Revenirea permanentă a acordurilor pe negru, cu motive suple şi 
variate, în care răzbate mereu nevoia de lumină şi căldură (prin roşu, 
albastru, galben sau oranj), trădează un fond liric. Tehnica variată, 
echilibrul între gol şi plin, frumos aerisit, tratarea delicată a motivelor, 
cu impresii uneori de filigran (aşa cum se vede în alt motiv reprodus 
în planşele lucrării de faţă), toate la un loc ne apropie şi mai mult de cali¬ 
tăţile portului popular şi ne dezvăluie încă unul din aspectele lui da 
incontestabilă valoare artistică. 

Desigur că o lucrare de artă populară nu poate epuiza toate feţele 
problemei portului dintr-o zonă întreagă. Ipunînd însă în lumină carac¬ 
teristicile sale de bază şi calităţile artistice, cristalizate în timp, ca urmare 
a relaţiilor social-economice, a cadrului natural şi a celorlalte condiţii 
în care s-a dezvoltat, el poate satisface totuşi atît curiozitatea turistului 
cît şi pe cea a cercetătorului de specialitate. 


Portul popular din zona Avrigului, reflectînd modul de viaţă al poporu¬ 
lui din această parte a ţării şi fiind o mărturie vie a calităţilor sale 
artistice, îndeamnă pe toată lumea la cunoaşterea şi valorificarea acestor 
creaţii ca o datorie patriotică în înţelesul superior al cuvîntului. 

23. Grup de femei tntorctndu-se de la clmp 

24. Copii (băieţandri) din Racoviţa in port de vară 

25. Fetiţe de 5—7 ani tn port naţional — Eacoviţa 














26. Flăcău tn port de sărbătoare — Sebeşul de Sus 

27. Femeie tînărâ tn port de sărbătoare — Sebeşul de Sus 

28. Bărbat tn port de vară 

I. a) Cusătură pentru obinzeli ce se aplică la partea de jos a mînecii pe incrcţitiiră y 
numită «măghiranul mare *, lucrată în ştipuială , iar brînelul împletit , b) Picături 
numite «cele creţe *, de-a lungul mînecii cîte două-lrei rînduri din umăr în jos , lucrate 
ştipuit pe două fire. c) «Sefcac pe mijlocul mînecii între ciocănele , lucrat în rupt 
împuns şi ştipuială. d) Cusătură la mînecă de cămaşă bărbătească , pe tivul de jos , 
lucrată în cruci pe două fire. e) Lunceţ de unsprezece numit « albină », pe mZneca Z/a^a 
mreje , lucrat urzit, f) Beată pe dos , Za ie Za ^fZ, lucrată pe trei fire. 

II. n) « Unghiuţe », cusătură folosită tn lungul mtnecii la ie , lucrată pe dos. b) Cusă¬ 
tură numită «piepten şi pui ocoliţi », pe mînccâ la ie , lucrată in muşte şi ştipuială. 
c) « Beată urzită şi umplută », cu brtnel folosit la guler de ie, lucrată pe dos , ducind 
fiecare fir pînă tn cap. d) Ciocănel colţat , pe /nfneca in /un#, /a ie, lucrat pe douăzeci 
de fire. e) Cusătură numită « rădaşcd san glndac », folosită ca rîu pe mtnecă la ie, lucrată 
in criuci pe două fire. f) Puii cei trufaşi de la o ie de mireasă , peste umăr , lucraţi 

în cruci pe două fire. 

29. Pălăria de paie se poartă peste ctrpă , ortctnd oara , aitt sărbătoarea ctt şt tn zilele 

lucrătoare — Racooiţa 

30 . înttlnire de rămas bun pe uliţa salului. Flăcăul recrut 
poartă * păunei* din pene de păun 

31 . Pereche in pori de sărbătoare , vara 

32 . Femei tinere cu cetitoare, pieptare din piele şi ii 
sălişteneşti — Racovita 

33 . Femeie cu 
pălărie de pos¬ 
tav şi glugă 
avrigenească 
peste umeri 

34 . Fele şi neveste tinere din Sebeşul de Sus la marginea 
satului, sub muntele Surul. Doua din ele poartă 
crâtinte tnvărgate, iar alte două, crătinţe şi laibăre negre 

35 . Feciori din Avrig cu piese de port specifice (pălării 
bogat ornamentate , pieptare de piele , cirpe de şerpar , 
cioareci de vară strtnşi pe picior etc.) 

36 . La joc, sărbătoarea , tn Porumbacul de Sus 

37 . Feciori şi fete din Avrig , tn port de pară 

38 . Venind de la ttrgul din Avrig, femei tinere şi bătrtne 

39 . Călăraşi de nuntă la Avrig, tn port special de 
ceremonie . (Attt feciorii ctt şi caii stnt bogat împodobiţi.) 

40 . Bătrtni din Racoviţa tn port tradiţional vechi 

III. (alb-negru) a) Puii cu frunza de vie cea mică , peste umăr Za ie, lucraţi în 
toiege şi muşte pe două fire. b) Cusătură zisă « rădaşcă şi stea dublă » folosită pe 
mînecă cu rZu, lucrată în cruci pe trei fire . c) Picături « steaua şi paharul », pe mînecâ 
la te, paralel cu ciocănelul , lucrate în cruci pe două fire. d) Luncet «zălută », pe 
mînecă la fodori , la ie , lucrat urzit pe dos. e) Ciocănel colţat , aplicat pentru încheiat 
mîneca sub braţ , lucrat pe faţă în formă de bentiţă cu aţă multă, f) Ciocănel cu vîrful 
bradului y de-a lungul mînecii laie , lucrat în cruci pe două fire , iar ciocănelul în linii. 

IV. Pieptar femeiesc 




V. Pieptar bărbătesc 

41 . Pereche din Avrig tn port de sărbătoare 

42. Două surori , femei bătrîne din Porumbacul de Jos; cea din sttnga îmbrobodită aşa 
cum se gătesc azi numai bătrinele ctnd mor 

43. Femei bătrine tn port obişnuit astăzi sărbătoarea — Racoviţa 






44 . Bătrtnă din Aorig cu bubou negru şi păstură cu flori roşii pe cap 

45. Bătrlnă din Racoviţa cu ie cu obinzăli întoarse şi pieptar bătrlnesc 

46. Bâtrină din 
Porumbacul de 
Jos cu păstură 
făcută cu corn 

47. Bătrin cu 
recăl hoizăresc şi 
pieptar crepat 

48. Interior de casă ţărănească din Porumbacul de Jos 

GLOSAR 


1. Androc, androceL (Germ. Unterrock, sas. Onderrock 
şi A n d e r r o c k, în ruteană andarak): Fustă de postav 
cu desen în pătrăţele, negru, roşu, verde, vînăt; cea de săr¬ 
bătoare cu panglici înguste de catifea aplicate la poale. 
Androcul de zi de lucru e din postav sau pănură ţesută în 
casă. 

2. Babă. (Paleoslav baba): Fîşie de mînecă de broască, din 
pînză lată de 10 cm, care se aplică pe partea stingă lîngă 
gura iei vechi cu altiţă, cusută de-a lungul pieptului. 

3. Barşon . (Ardelenism, ung. b^rsony): Bucăţi de catifea 
colorată cu care se împodobesc pălăriile feciorilor (zona 
Avrigului), sau se folosesc prin aplicaţie pe piesele de port 
de iarnă, ca de ex. la recăle şi bunde (zona Făgăraş). 

4. Beată , literar bată. (Lat. vitta): Bucată de pînză urzită şi 
brodată pe dos, prin umplutură; se aplică pe gulerul încreţit 
la cămăşi. 

5. Bete (biete sau berte). La singular bată (lat. vitta: 
panglică, derivat betelie): Ţesute în război sau cu scîndurica, 
din lînă sau lînică, de dimensiuni şi culori diferite (cele vechi 
late de 10—20 cm, cu roşu mai mult, cele noi mai înguste 
şi cu albastru, verde, vînăt, roşu etc.). Modelul şi culorile 
diferă după sat şi vîrstă. Modelul se obţine din urzeală în dife¬ 
rite culori şi din tehnica ţesutului, băteala fiind de obicei 
într-o culoare. 

Berte în curcubeu se cheamă un fel de brîu lung, cu ciucuri 
mari albaştri la capete, cu care se încingeau mai ales în trecut 
fetele, în aşa fel încît ciucurii atîrnau la spate pe poalele albe. 

6. Betiţă. (Diminutiv de la bată): Bucată de pînză aplicată pe 
încreţitura mînecii, acolo unde încep fodorii, la iile pentru 
zile de lucru în special, sau ale femeilor bătrîne. 

7. Boştinărit . (Sau voştinărit, rutean y o s t i n a): 
Ocupaţia celor ce strîng faguri de albine pentru a fi prepa¬ 
rată ceara în teascuri speciale. în Transilvania sînt renumite 
ca sate de boştinari Căianul Mic pe Someş şi Sebeşul de Jos 
aproape de Avrig. 

8. Broască (mare sau mică). (Lat. vulg. br osca): Petic de 
pînză pătrată sau în cinci laturi, ce se coase sub braţul iilor, 
între mînecă şi foaia din faţă şi cea din spate. * Broscuţă * 
se mai cheamă un mic triunghi de pînză ce se pune pe umăr, 
lîngă guler, la ii, cusut între foaia din spate şi cea din faţă. 

9. Broboadă. (Sinonime: basma, tulpan, năframă, 
maramă): Gîrpă de cap, din lînă albă ţesută în casă în 
trecut şi cu ciucuri împletiţi; mai nou se poartă broboade de 
cumpărat, din care cele zise de janilie constituie o adevărată 
modă. 

10. Bubou negru cu părul scos (mai comun b o b o u, ardelenism 
manta groasă, sarică; compară ung. g u b a): 
Piesă străveche, lucrată din ţesătură groasă de lînă şi dată 
la viitoare la Îngroşat, apoi In coşul cu grapa de mărăcini 
de i se scoate « părul ». De culoare albă sau seină, cu croiul 
drept. în zona Avrigului se poartă buboul cu părul scos şi 
negru ca pana corbului. 

11. Bundă . (Ung. s 1 r b, rut. bunda); Haină lungă pînă sub 
genunchi (din pănură sau postav), croi drept, cu guler şi 
căptuşeală, cu patru buzunare; se încheie cu nasturi. 

12. Căiţă. (în limba literară; scufiţă de copil, sîrb. kaica, 
bulg. k a j c a). Ca ardelenism: vechi acoperămînt de cap, 
ce se purta de femeile măritate mai ales plnă la primul război 
mondial. Făcută pe forma capului, din pînză neagră de cumpă¬ 
rat, cu flori roşii. Lateral, peste urechi are două «urechi» făcute 
din panglică de moar negru încreţit, încreţiturile numindu-se 
« reţe *. Pe urechi femeile tinere aplică « fluturaşi » sau « pără¬ 
luţe t. Azi se poartă de naşe şi de către cîteva femei bătrîne 
în unele sate. în zona Avrigului se poartă pe păr sub păioară; 
este din pînză ţesută în casă, cu broderie pe frunte şi la mijloc, 
perpendicular, în direcţia cărării părului. Diferită total ca 
formă, material şi ornamente de cea din zona Făgăraşului. 

13. Călţuni. (Lat. calceamentum, călţun, moldoveneşte 
c o 1 ţ u n, provine din contaminarea neogrecescului 
kaltsuni şikartsuni, delait. calzoni: panta¬ 
loni); încălţăminte în formă de cizme, cu tureac scurt, 
făcută din pănură sau piele neagră, purtată pînă la începutul 
secolului al XX-lea mai ales sărbătoarea. Talpa celor de 
piele era tivită cu galben, iar sus la tureac avea o bandă 
roşie. Turecii, sus, lateral, crăpaţi şi legaţi cu şnur. Pentru 
zile de lucru în special oamenii săraci purtau călţuni de 
pănură, încălţaţi peste cioareci. 

14. Căpătti . (Lat. capitaneum); Pernă sau «orice îşi pune 
cineva sub cap; faţa de pernă cu capătul ales In război, în 
motive geometrice, mai ales în trecut, cînd se folosea aproape 
numai culoarea roşie. 

15. Cheiţă. (Diminutiv din cheie, lat. clavem): Cusătură 
în zig-zag, cu care se încheie părţile iilor. Făcută cu mîna, cu 
aţă albă, neagră sau roşie. Se face cheiţă şi la şurţele din două 
sau trei foi, în jurul Avrigului. 

16. Chindeu. (Ardelenism pentru ştergar, prosop, ung. 
k e n d 6): Ştergar ţesut în război, cu alesături, folosit ca piesă 
ornamentală în jurul ferestrelor, icoanelor sau la oglindă. 

17. Cicur y sau ciucur . (Lit. ciucure, ung. c s u k o r): împle¬ 
titură ornamentală făcută din lînă colorată cu mult roşu şi 
vînăt de mărimea unui pumn. Se purta în unele sate (ex. 
Drăguş, zona Făgăraşului) de către fete, pe borul îngust al 
pălăriuţelor negre, în faţă. Se spune ciucuri pe chelteu unei 
împletituri în gen de ţesătură făcută pe un coş (chelteu) din 
lînă de culori diferite şi care se aplică jos la şurţe şi cătrinţe, 
în zona Avrigului. 

18. Cioareci. Pantaloni strimţi, din pănură, croiţi diferit, după 
zonă, vîrstă etc. şi purtînd ca atare denumiri felurite (bătrî- 
neşti, « cu fereşti *, « ungureşti *)• Se numesc ♦ cioareci bore- 
săşti» un fel de cizme de pănură, pînă la genunchi, Încheiate 
cu lină neagră. Ii purtau mai ales femeile bătrlne, în opinci 
(boreasă, în Moldova, Transilvania, Maramureş, Înseamnă 
femeie măritată sau văduvă). 

19. Crăci. (Plural de la cracă, paleoslav): La Racoviţa se 
numesc astfel ornamentele brodate pe pieptul iei lingă şirele 
negre de-a lungul mînecii, care la rîndul lor se numesc puricele. 

20. Crătinţe. (In Moldova şi Bucovina c a t r i n ţ e, ung. 
katrinka, katrincâ: şorţ de lină, fotă): Diferite ca 
material, dimensiuni, culoare şi ornamente. Cele bătrîneşti, 
ţesute în casă din lină: cea din faţă din două foi şi cu alesături, 
iar cea din spate dintr-o foaie monocromă. Crătinţele « arde¬ 
leneşti * în gen săliştenesc din postav negru. Cea din faţă cu 
frîmbi. Cele noi cu broderie de mătase. Crătinţele oacheşe 
din zona Avrigului, purtate dinainte, din două foi de culoare 
vlnătă sau neagră, ţesute în patru iţe, glăţuite şi încheiate 
cu mreajă sau cheiţă, iar jur împrejur cu cheiţă şi colţişori; 
jos o vargă zisă ochiul, din sîrmă răsucită şi material colorat, 
se termină cu ciucuri traşi, făcuţi din material fin numit păr. 

21. Culme. (Lat. culmen): Ţesătură în război ţărănesc, în 
două sau patru iţe, cu vărgi realizate din beteală. Se aşază 
pe tot lungul peretelui unde e patul şi pe frontul, uneori şi 
pe dosul casei mari, sub grinzi. 

22. Cupluh (Sau c u p t u g, ardelenism pentru căptuşeală): 
Bucată de pînză care dublează în interior partea din faţă, 
din spate şi de pe umeri a stanului cămăşii bărbăteşti. 

23. Curpen. (Termen de origine albaneză): încreţitură brodată, 
care prinde peticul mic de cel mare al mînecii iei cu altiţă. 

24. Darac. (Turcesc darak): Unealtă de pieptănat lîna, cînepa 
şi inul. 

25. Dirg. Partea din faţă a cioarecilor între « fereşti &, în formă de 

triunghi cu vîrful în jos. 

26. Fereşti. (Ferestre, lat. fenestra): Crăpături ce ţin loc de 
buzunare, în faţă, la cioarecii rumîneşti, 

27. Fodori (flodori). (F o d o r e i, pl. încreţituri de pînză, dantele 

sau cusături de arnici, ung. f o d o r): Un fel de manşete 
lungi, evazate,aplicate la mînecă jos la anumite ii şi cămăşi băr¬ 
băteşti. Se aplică mai nou şi la gulerul iilor la fete sau femei 
tinere, formînd un fel de guleraş întors, lat, de dantelă. 

28. Frijuri . Piesă veche de port. De culoare închisă, din pănură, 
croită drept, fără guler, buzunare şi nasturi. Acelaşi croi la 
bărbaţi şi la femei. Purtată acum de bătrîni. Tipul nou, 
modern, diferit, lucrat de croitori, cu guler, buzunare, nasturi, 
ornamente aplicate. 

29. Frunză. (Lat. f rondea): La Făgăraş se cheamă astfel o pan¬ 
glică de catifea sau stofă aplicată pe pălăriile bărbăteşti 
cu borul mic. In zona Avrigului, broderie spartă, aplicată 
din guler pînă la flodorii mînecii iei. 

30. Fundoaie. (Sensuri diferite în sud-vestul ţării; augmentaţii 
de la fund, lat. f u n d u s): Mîneci drepte croite dintr-o foaie 
şi jumătate, care se aplică din dreptul umărului în faţă. Se 
mai numeşte aşa şi jumătatea de lat de pînză ce completează 
mineca, dîndu-i lărgime. 

31. Glugă. (Termen din fondul principal de cuvinte: bulgar g u g 1 a, 
germ. g u g e 1 e). Piesă de port legată de ocupaţia păstori- 
tului. Din pănură albă, cu ornamente alese în ţesătură. Croită 
simplu, din îmbinarea a doi laţi de pînză şi încheiată la capă¬ 
tul ce se poartă pe cap. De lungimi diferite (ex. la Avrig, 
cît înălţimea omului). 

32. Ie. (Lat. li ne a): Cămaşă femeiască de tipuri felurite, în 
funcţie de croi şi ornamente. (Ia cu obinzeli, ia cu altiţă 
şi ia cu Lodori.) Din material ţesut în casă, cele mai vechi şi de 
purtare; din material fin (giolgiu) cele mai noi. Din ilustraţii 
(desene) se observă bine deosebirile. 

33. Laibăr. (Termen cunoscut mai mult în sud-vestul ţării ; germ. 
dial. lei bel): Piesă în gen de vestă, purtată de femei şi 
fete. Din stofă, catifea, sau postav, de obicei de culoare neagră. 
Croit pe talie, cu revere. Brodat cu mătase neagră şi ornamen¬ 
tat cu şnur aplicat. (Sensul de mintean, de haină lungă şi 
largă, a pierdut terenul în favoarea celui de vestă, după primul 
război mondial). 

34. Lunceţ. (Sensul generic: totalitatea luncilor unui rîu): încre¬ 
ţitura de jos la mîneca iei, peste care se aplică obinzala. 

35. Mreje. (Sing. m r e a j ă: plasă, cursă, paleoslav mrezâ): 
Cusătură specială, cu care se încheie ciupagul din spate de 
altiţă şi de broască la ie. Se foloseşte şi la încheiatul foilor 
la şurţe. 

36. Obinzală. (O b i e n z a 1 ă, de la b e n z i, b e n t e —- cf. 
pol. bent. germ. Bând): O bucată de pînză brodată, aplicată 
mai ales la iile bătrîneşti, pe guler sau la terminaţia mînecilor. 

37. Pavă (pâvuţă). (Rutean p a h a, polonez p a c h a, ung. 
paha, p al ha): Petic patrat ce se pune sub mînecă (sub 
broască), între foaia din faţă şi cea din spate a iei. 

38. Păioară. (Moldovenism, lat. palii olum): De forma unui 
ştergar, din pînză albă, lung de doi metri, purtat pe cap de 
către bătrîne şi de unele mirese numai astăzi. 

39. Pănură. (Lat. p e n n u 1 a): Postav alb sau colorat, din ţesă¬ 
tură de lînă, lucrat în piuă. Folosit mai ales pentru cioareci 
şi frijuri. (Se aude în Moldova, Transilvania, Banat ). 

40. Păpuci cu tureac. (Formă lit. papuci, turc. papuc): 
Ghete din piele pentru femei tinere şi fete, cu tureac înalt 
de 15—20 cm, încheiat cu şiret. Specific pentru sud-estul 
Transilvaniei. 

41. Păstură. (P î n z ă t u r ă, în Carpaţii moldo-transilvăneni; 
derivat din pînză): Piesă în gen de fotă purtată de femei. 
Cele bătrîne au păstură din pănură neagră « glăţuită », iar 
cele tinere din material mai fin (lînică, bumbac, cu alesături 
în culori). Tot păstură se cheamă în zona Avrigului cîrpa de 
cap. în trecut din ţesătură de bumbac, forma pătrată, cu 
ciucuri pe margine, se purta în zile de sărbătoare. De la 1900 
se poartă şi păstură de mătase cu imprimeuri sau cusută cu 
arnici. 

42. Pavâ. (Uneori p a h ă, sinonim clin, ung. pal ha): Petic 
de pînză ce se pune sub broasca de sub braţ la ie. Intre foaia 
din spate, piept şi poale. 

43. Păune. (Feminin de la păun, lat. p a v o n e m): Pene de 
păun purtate de fete la urechi în sărbătorile mari, sau de feciori 
după recrutare, pînă la încorporare. 

44. Peşchine. Cunună de flori artificiale purtate de fete în păr. 

45. Picături. Trei şiruri brodate, ce merg din puii de peste umăr, 
de-a lungul mînecii iilor, paralel cu ciocănelele. 

46. Piuă. (Lat. vulg. p i 11 a, diminutiv pila): Termenul 
mai vechi e cel de ştează. S-a folosit şi cel de dîrstă, ieşit azi 
din uz în sud-estul Transilvaniei. Instalaţii arhaice, străvechi, 
pe rîurile mici de munte, pentru prelucrat ţesăturile de lină. 
Elementele principale sînt toate din lemn: roata mînată de 
apă (cu « cupe » sau « arepi») fusul, ciocanele şi troaca. Ţesă¬ 
tura de lînă se bate, la umezeală, cu ciocanele în troacă 
24—28 ore, de se îngroaşă şi se «înfrăţeşte » urzeala cu 
băteala, dînd un postav dens numit pănură. (Coexistă forma 
pivă sau forma palatalizată chiuă ) 

47. Pomeselnic, polmesenic , pomenesenec etc. (Vechi slav: vezi 
polonezul polmiesiecznile-semilună): Piesă de port 
în formă de ştergar alb de 2 metri lungime şi 30-35 cm lat., 
din pînză ţesută în casă. La capete are alesături în « ciurele » şi 
vărguţe simple cu mătase albă sau neagră. îl mai poartă azi 
unele bătrîne. Se poartă obligatoriu de către femeile măritate, 
peste căiţă, în diferite feluri, în funcţie de vîrstă şi ocazie 
(vezi textul). Se poartă numai în Porumbace şi Sărata, deci 
în partea de est a zonei Avrigului, spre Făgăraş. 

48. Pumnaşi. (Ardelenism, diminutiv de la pumn, lat. p u m- 
n u s): Manşete înguste, strînse la mîneca iilor vechi şi a unor 
cămăşi bărbăteşti. Marginea încreţită şi ornată cu podoabe 
de arnici. 

49. Puricele. (Diminutiv de la purice, lat. p ulicem): 
Şiruri brodate de-a lungul mînecii iilor, numite aşa la Raco- 
viţa. Echivalentul * ciocănelelor » de pe iile de la Sălişte. 

50. Rară. Din trei coţi de pînză cumpărată, cu flori albe în ţesă¬ 
tură, purtată pe cap de nevestele tinere în trecut. Termenul 
se menţine în satul Sărata. 

51. Recăl. (Ardelenism, sas. R 6 c k 1 i, germ. R 6 c k 1 e i n, 
ung. rekli): Piesă de pănură neagră, maron sau seină. 
Sinonim cu frijurile. Se poartă în loc de cojoc. Recăl hoizăresc 
se cheamă la Avrig recălul cu croi drept, zis « romînesc » în 
alte părţi. 

52. Şerpuleţe. (Diminutiv din şarpe, lat. vulg. serpem): 

împletitură a părului. Două fire subţiri, împletite în faţă 
de la cărare şi care se despart formînd două semicercuri spre 
urechi. 

53. Siliuţâ. (Ardelenism, probabil derivat din a sili, vechi slav 
siliţi): Din bumbac cu vărguţe de mătase în băteală la 
cele două capete. Se poartă pe cap de către femeile bătrîne la 
Porumbacul de Jos, ca piesă de sărbătoare, în loc de pome- 
selnec. 

54. Stan . (Sîrb. stan, bulg. s t a n u): Pieptul şi spatele cămăşii, 
croit la vechile piese dintr-o singură foaie (în opoziţie cu 
poalele). 

55. Strtmbuleţ . (Ardelenism, diminutiv de la strîmb; lat. 
vulg. strambus, lat. clas. strabus): Zig-zag alb 
de obicei, de cumpărat, aplicat la ii sau cămăşi, pe pumnaşi 
şi la guler, ori perţenş şi păsturi la fete şi femei tinere. 

56. Suri • (Sing şi ş u r ţ ă, ardelenism germ. S ch ii rz e): Piese 
Aelipsite din portul femeilor. Ţesute în război de casă, din lînă 
Ori lînică, cu motive diferite. Se încing cu baieră şi se spun 
totdeauna cu un adjectiv, de exemplu şurţe negre, şurţe vinete, 
şurţe cu ochi etc. (în Moldova se zice «pestelcă », iar în 
limba literară, şorţ (pol. szorc ). în zona Avrigului, se poartă 
şurţe în două-trei foi ţesute, fond închis cu alesături în 
vărgi la partea din jos. Sub influenţa saşilor, bărbaţii 
poartă şurţ alb — lucrătoarea. 

57. Uleiniţe . (Ardelenism, de la ulei; formă slavă, derivată din 
paleoslavul olej): Instalaţii numite şi «piuă de ulei», 
în care se produce uleiul din sîmburi de dovleac sau floarea- 
soarelui. 

58. Velitoare . (învălitoare, învelitoare, din verbul 
a înveli: vechi slav valiti, năframă, ştergar): 
Piesă de port femeiesc, în gen de ştergar alb, purtată învăluit 
peste cap în zona Avrigului. 

59. Viitori. (Arhaic vuitori: lat. volutoria): Instalaţii 
în care se prelucrează ţesătura groasă de lînă din care se face 
straiul sau buboul. Apa cade pe un jilip într-un fel de ciubăr 
conic din doage fixate în fundul rîului. Prin învîrtirea apei se 
îngroaşă ţesătura. în unele locuri se scoate părul cu o grapă de 
mărăcini sau cu o instalaţie numită coş. 

LISTA ILUSTRAŢIILOR 


în text 

1. Flăcăi şi fete din Ra oviţa la sapă, pe şesul Oltului. 

2. Avrigeană cu păioară pe cap şi cu recăl hoizăresc purtat pe 
umeri peste pieptarul de piele. 

3. Gluga avrigenească, lungă şi bogat ornamentată, dă un aer 
deosebit tînărului ce o poartă. 

4. Ie cu pumnaşi întorşi din zona Avrigului cu fodori. 

5. Ii 

6. Cămaşă bărbătească cu pumnaşi. 

7. Brlu lat, bătrînesc. 

8. Crătinţă roşie cu vărgi alese. 

9. Pieptar femeiesc cu flori roşii din zona Avrigului. 

10. Cojoc cu flori roşii şi ciucuri. 

11. Structura buboului — Sebeşul de Sus (a braţele; b foaia 
dedesubt; c mînecile). 

12. Croiul recălului hoizăresc — Avrig (a stanul; b mînecile \ 
c clinii; d broasca). 

13. Croiul izmenelor (a turul; b peticele; c crăcii; d clinii). 

14. Croiul tipic al cioarecilor din zona Avrigului (a turul; 
b dîrgul; c crăcii; d clinii; e văcălia). 

15 a. Opinca veche de Avrig (I—IV fazele confecţionării). 

15 b. Felul cum se pune nojiţa. 

16. Punga de boştinăriţă — Sebeşul de Sus şi Sebeşul de Jos. 

17. Cămaşa bărbătească cu mîneca largă—Avrig (a stanul; 
b clinii; c mînecile; d fundoaia la mînecă; e broasca). 

18. Cămaşa bărbătească cu rochiţă sau fustiţă — Porumbacul 
de Sus (a stanul; b cele şase foi pentru rochiţă; c mînecile; 
d fundătura la mîneci; e clinii din părţi la subsuoară; / broasca). 

19. Cămaşa cu pumnaşi sau benzi, tipică pentru Racoviţa şi 
Porceşti (a stanul; b clinii; c mînecile ; d jumătate foaie pentru 
mînecă; e benzile; / broasca). 

20. Ia cu obinzală şi altiţă — Porceşti (a mînecile; b ciu- 
pagul din faţă; c ciupagul din spate; d broasca; e altiţa ; / baba; 
g nada ; h curpenul). 

21. Ie de mireasă cu pumnaşi întorşi — Racoviţa (a mî¬ 
necile ; b ciupagul din faţă ; c ciupagul din spate; d pavele; 
e broasca; / foaia din faţă de la poaîe; g clinii de la poale). 

22. Ie de fetiţă cu flodori şi pui peste cot — Sebeşul de Sus 
(a mînecile; b ciupagul din faţă; c ciupagul din spate; d broasca ; 
e poalele din două foi; f flodorii). 


în afara textului 

23. Grup de femei, întorcîndu-se de la cîmp. 

24. Copii (băieţandri) în port de vară. — Racoviţa. 

25. Fetiţe de 5—7 ani în port naţional — Racoviţă. 

26. Flăcău în port de sărbătoare — Sebeşul de Sus. 

27. Femeie tînără în port de sărbătoare — Sebeşul de Sus. 

28. Bărbat în port de vară. 

29. Pălăria de paie se poartă peste cîrpă, oricînd vara, atît 
sărbătoarea cît şi în zilele lucrătoare — Racoviţa. 

30. Întîlnire de rămas bun pe uliţa satului. Flăcăul recrut 
poartă păune din pene de păun. 

31. Pereche în port de sărbătoare, vara. 

32. Femei tinere cu velitoare, pieptare din piele şi ii săli- 
şteneşti — Racoviţa. 

33. Femeie cu pălărie de postav şi glugă avrigenească peste 
umeri. 

34. Feciori din Avrig cu piese de port specifice (pălării 
bogat ornamentate, pieptare de piele, cîrpe de şerpar, cioareci 
de vară strînşi pe picior etc.). 

35. Fete şi neveste tinere din Sebeşul de Sus la marginea 
satului, sub muntele Surul. Două din ele poartă crătinţe învărgate, 
iar alte două crătinţe şi laibăre negre. 

36. La joc, sărbătoarea, în Porumbacul de Sus. 

37. Feciori şi fete din Avrig, în port de vară. 

38. Venind de la tîrgul din Avrig, femei tinere şi bătrîne. 

39. Călăraşi de nuntă la Avrig, în port special de ceremonie. 
(Atît feciorii cît şi caii sînt bogat împodobiţi.) 

40. Bătrîni din Racoviţa, în port tradiţional vechi. 

41. Pereche din Avrig, în port de sărbătoare. 

42. Două surori, femei bătrîne din Porumbacul de Jos: cea 
din stînga îmbrobodită, aşa cum se gătesc azi numai bătrînele 
cînd mor. 

43. Femei bătrîne în port obişnuit astăzi sărbătoarea — 
Racoviţa. 

44. Bătrînâ din Avrig cu bubou negru şi păstură cu flori 
roşii pe cap. 

45. Bătrînă din Racoviţa cu ie cu obinzăli întoarse şi pieptar 
bătrînesc. 

46. Bătrînă din Porumbacul de Jos cu păstură făcută cu corn. 

47. Bătrîn cu recăl hoizăresc şi pieptar crepat. 

48. Interior de casă ţărănească din Porumbacul de Jos, 


Planşe în culori 

l. a) Cusătură pentru obinzeli ce se aplică la partea de jos 
a mînecii pe încreţitură, numită «măghiranul mare », lucrată 
în ştipuială, iar brînelul împletit, b) Picături numite « cele creţe o, 
de-a lungul mînecii cîte două-trei rînduri din umăr în jos, lucrate 
ştipuit pe două fire. c ) Sebac pe mijlocul mînecii între ciocănele, 
lucrat în rupt împuns şi ştipuială. d) Cusătură la mînecă de cămaşă 
bărbătească, pe tivul de jos, lucrată în cruci pe două fire. e) Lunceţ 
de unsprezece numit «albină *, pe mînecă lîngă mreje, lucrat 
urzit, f) Beată pe dos, la ie la gît, lucrată pe trei fire. 

II. a) «Unghiuţe», cusătură folosită în lungul mînecii la 
ie, lucrată pe dos. b) Cusătură numită « Piepten şi pui ocoliţi », 
pe mînecă la ie, lucrată în muşte şi ştipuială. c) « Beată urzită şi 
umplută), cu brînel folosit la guler de ie, lucrată pe dos, ducînd 
fiecare fir pînă în cap. d) Ciocănel colţat, pe mînecă în 
lung, la ie, lucrat pe douăzeci de fire. e) Cusătură numită « rădaşcă 
sau gîndac », folosită ca rîu pe mînecă la ie, lucrată în cruci pe 
două fire. f) Puii cei trufaşi de la o ie de mireasă, peste umăr, 
lucraţi în cruci pe două fire. 


78 


www.digibuc.ro 


III. (alb-negru) a) Puii cu frunza de vie cea mică, peste 
umăr la ie, lucraţi în toiege şi muşte pe două fire. b) Cusătură zisă 
* rădaşcă şi stea dublă » folosită pe mlnecă cu rîu, lucrată în cruci 
pe trei fire. c) Picături a steaua şi paharul », pe mînecă la ie paralel 
cu ciocănelul, lucrate în cruci pe două fire. d) Luncet « zălută *>, 
pe mînecă la fodori, la ie, lucrat urzit pe dos. e) Ciocănel colţat, 
aplicat pentru încheiat mînecă sub braţ, lucrat pe faţă în formă 
de bentiţă, cu aţă multă, f) Ciocănel cu vîrful bradului, de-a lungul 
mînecii la ie, lucrat în cruci pe două fire, iar ciocănelul în linii. 

IV. Pieptar femeiesc. 

V. Pieptar bărbătesc. 

